הוועדה לקידום מעמד האישה ולשוויון מגדרי, כנסת 25, פרוטוקול מספר 21, 2023-05-10 00:00

פנינה תמנו: בוקר טוב לכולם, אני רוצה לפתוח את הישיבה

פנינה תמנו:  אתם בסדר, מוכנים, ערוץ הכנסת? טוב, היום י"ט באייר התשפ"ג, ה-10

פנינה תמנו: 05

פנינה תמנו: 2023

פנינה תמנו:  אני פותחת את הדיון – הגנה על בנות ובני השירות הלאומי האזרחי, מניעה וטיפול בהטרדות מיניות ופגיעות מיניות

פנינה תמנו:  אני רוצה לברך אותך על השתתפותך כאן בוועדה, שרת ההתיישבות והמשימות הלאומיות חברת הכנסת אורית סטרוק, וכמובן את מנכ"ל רשות השירות הלאומי אזרחי, מר ראובן פינסקי

פנינה תמנו:  ולכל מי שהגיעו לוועדה, יותר נכון כל הבנות והנשים היקרות שהגיעו לוועדה

פנינה תמנו:      אנחנו פותחים את הדיון, כשבעצם אתמול, אני אספר לך השרה, אתמול אנחנו דנו במוגנות ובעיקר מניעה ופעולות נוקבות שצריך לבצע בכל מה שקשור לחיילים וחיילות בגופי הבטחון, חייל סדיר, חיילות סדיר שנמצאים בשב"ס, משטרה, כמובן במג"ב

פנינה תמנו:  ויש לנו גם את צה"ל

פנינה תמנו:  אז היה פה אתמול דיון

פנינה תמנו:  את זוכרת את פרשת הסוהרות, פרשה מטלטלת, פרשה שחשפה תופעה קשה בתוך גופי הביטחון

פנינה תמנו:  ואני ראיתי לנכון גם שהדיון הזה יתכנס

פנינה תמנו:  בנות השירות הלאומי הן בנות יקרות שאנחנו לוקחים אחריות מלאה על כך שהן מוצבות בחזית החברה הישראלית בהרבה מאוד מקומות, שהן תורמות ונותנות מעצמן, והן נמצאות שם בשביל קשישים, ילדים, נוער והרבה מאוד תחומים שהם עזר גדול מאוד ברמה הלאומית

פנינה תמנו:      לצד זה אני אומר שהיו לי ולשרה שיחות כבר במושב הקודם, ודיברנו על כך שהשירות הלאומי, אתה, המנכ"ל, תכף תפרט, אבל השירות הלאומי הוא לא בן חורג או בת חורגת של המשימות הלאומיות או משרתי המדינה

פנינה תמנו:  להיפך, אנחנו מדרבנים, רוצים לראות יותר ויותר אנשים שמסיבה כזאת או אחרת לא משרתים בגופי הביטחון או בצה"ל, שנותנים מעצמם, מתנדבים ונמצאים בשורות הגופים שהמדינה מכירה בהם כדי להקצות בנות שירות לאומי

פנינה תמנו:  תכף גם תספרו לי כמה נשים, כמה גברים משרתים

פנינה תמנו:  אבל לצד זה, כמו שאמרתי, יש לנו חובה גם להגן עליהם ולקדם מוגנות

פנינה תמנו:  גם פיזית, גם נפשית, גם מינית

פנינה תמנו:  כל הנושא הזה הוא נושא שהוא לא בא לידי ביטוי עד עתה, ואני אמנם לא אגיד מה אתם עשיתם, אבל אני שמחה שאנחנו מכנסים את הוועדה כי זה בעצם, אני מאינה שיהיו כאן בשורות

פנינה תמנו:  אז אני מעבירה אלייך, השרה, את זכות הדיבור, ותחליטי איך אתם מציגים את ענייני הדברים

אורית סטרוק: בסדר גמור

אורית סטרוק:  טוב, אז קודם כל גבירתי וחברתי, יושבת הראש, אני מאוד מברכת אותך על כינוס הדיון הזה

אורית סטרוק:  דיברנו עליו כבר בראשית הקדנציה, דיברנו על הנושא הזה בינינו גם בקדנציה הקודמת, בכנסת הקודמת

אורית סטרוק:  אני השתתפתי בכל הדיונים בוועדת החוץ והביטחון וגם בוועדה לביטחון פנים על הנושא של פגיעה במשרתים בצה"ל ובמשטרה, וכבר אז חלקנו בינינו את המחשבה, ואני מאוד מודה לך, קודם כל על עצם הצבת השירות הלאומי בדיוק כפי שאמרת

אורית סטרוק:  השירות הלאומי הוא עוד רגל משמעותית של השירות במדינת ישראל

אורית סטרוק:  ומי שמשרתות ומשרתים בו, אני אומרת את המשרתות קודם לא רק בגלל ש"ladies first", כי רוב המשרתות הן נשים

פנינה תמנו: רוב המשרתות הן נשים

פנינה תמנו:  רוב המשרתים הן משרתות

אורית סטרוק: בנות צעירות

אורית סטרוק:  אבל כל המשרתים בו הם תחת אחריותנו כמדינה, ואחריותנו לדאוג להם לרווחתם וליכולתם להתמודד עם כל מה שהם פוגשים, וודאי וודאי בתחום של פגיעות ואפילו הטרדות מיניות

אורית סטרוק:  ואני ממש שמחה שאנחנו רואים עין בעין את העניין הזה

אורית סטרוק:  זה היה אחד הנושאים הראשונים אניף ברגע שנכנסתי לתפקיד וקיבלתי לאחריותי את הדבר החשוב הזה, את המוסד החשוב הזה של השירות הלאומי, זה היה אחד הנושאים הראשונים שהצבתי על סדר היום

אורית סטרוק:  גם בגלל שהכרתי אותו, כפי שאמרתי לך, מהדיונים בוועדת החוץ והיבטחון וועדת ביטחון הפנים

אורית סטרוק:  והכרתי כבר אז את הקריטיות של הגיל הזה, שבו בעצם בני נוער עושים את הצעדים הראשונים שלהם מחוץ לעולם המוגן יחסית של מערכת החינוך

פנינה תמנו: והקפיצה לחיים הבוגרים

אורית סטרוק:  הקפיצה לחיים הבוגרים

אורית סטרוק:  כאשר בשירות הלאומי, במובנים מסוימים הקפיצה היא יותר מורכבת

אורית סטרוק:  כי המשרת או המשרתת נמצאים פחות בעולם סגור ומובנה, יותר בעולם הרחב עם פריסה מאוד מאוד רחבה של מקומות שירות מצד אחד, והרבה מאוד פעמים מגיעים גם מחממות הרבה יותר מוגנות מהמקובל – בתי ספר דתיים, אולפנות וכדומה, ולכן המעבר הוא חד

אורית סטרוק:  והמעבר הזה מצריך ליווי

אורית סטרוק:  וידעתי מראש, איך שנכנסתי, זה היה אחד הנושאים הראשונים שנדרשתי אליהם

אורית סטרוק:      אני רוצה לומר שלשמחתי, ממש לשמחתי ולרווחתי מצאתי שלא המצאתי את הגלגל, ומצאתי שהרשות לשירות לאומי נדרשה לזה עוד לפני, וטיפלה בזה, ותכך המנכ"ל כאן ירחיב ויספר איך הם טיפלו

אורית סטרוק:  באיזו צורה מקצועית הם נכנסו לאירוע, עם איזה גופים הם עבדו

אורית סטרוק:  באמת, אני רוצה לומר לך, ברגע שראיתי את הרצינות, את האחריות ואת הפתיחות והמוכנות לטפל בנושא כל כך רגיש, עם הגופים הכי מקצועיים, בסדר? אני במובנים רבים ידעתי שאנחנו בידיים טובות

אורית סטרוק:       האם זה אומר שנגמרו הבעיות? לא, לא נגמרו הבעיות

אורית סטרוק:  אנחנו נשים פה גם את הבעיות, וגם את הדרך והמסלול שאנחנו צריכים לעבור

אורית סטרוק:  אנחנו נציג את הכל, אנחנו רואים בוועדה שלך, חברתי היקרה, פנינה, אנחנו רואים בה שותף, שותפה חשובה למהלך שאנחנו התחלנו ואנחנו עוד נמשיך פה

אורית סטרוק:  אנחנו גם רואים, מצאנו שותפים נאמנים ונהדרים במרכז, באיגוד מרכזי הסיוע

אורית סטרוק:  שותפים מצוינים, הם גם, אני מקווה, יציגו ויסבירו

פנינה תמנו: הנציגות נמצאות כאן, כן

אורית סטרוק: ואנחנו יודעים שאחריות גדולה מאוד מוטלת על כתפינו, ואנחנו לא אומרים שנגמרו הבעיות

אורית סטרוק:  בכלל לא

אורית סטרוק:  אני, מצידי, עשיתי עוד דבר אחד, ויש לי עוד דבר שאני מתכוונת לעשות בהמשך

אורית סטרוק:  ראשית אני כינסתי אצלי, בלשכה שלי, שני דיוני עומק, שעשיתי אותם בפורום סגור של נשים בלבד כי רציתי שידברו הכי פתוח שאפשר

אורית סטרוק:  אז הבאתי גם את העובדות מרשות השירות הלאומי, גם את העובדות של הגופים המוכרים, שלנו, של העמותות השונות שדרכן הבנות נכנסות לשירות הלאומי

אורית סטרוק:  הן גם נמצאות חלקן כאן ואני אשמח שתדברנה

אורית סטרוק:  הבאתי גם נשים שמתמקצעות בתחום הזה של פגיעות מיניות

אורית סטרוק:  וקיימנו שני דיוני עומק רציניים מאוד מאוד, כדי שאני אבין ואכנס עמוק לתוך הסוגייה

אורית סטרוק:  ואחר כך ישבנו שוב עם ראובן וכל הצוות שלו, ועם איגוד מרכזי הסיוע, וליבנו את זה פעם נוספת

אורית סטרוק:       אני אציג פה נקודה מסוימת שאני רואה בה כשל ובעיה, שאני מאמינה שעוד נפתור אותה

אורית סטרוק:  כי אני מתכוונת לשבת על זה, בעזרת השם, עם נציג שירות המדינה

אורית סטרוק:  יש איזשהו כשל מבני בהיבט הסמכויות, אחר כך ראובן יפרט על זה, יש כשל מבני שמקשה עלינו להגיע לסיום הכי נכון שהיינו רוצים להגיע אליו

אורית סטרוק:  וזה בעצם יושב על כך, זה יושב על הנתון שהמתנדב או המתנדבת הם בעצם, ברגע שמגיעים ועובדים בגוף מפעיל מסוים, ואם הם מתלוננים בגוף הזה על פגיעה או על הטרדה, אז הגוף פעמים רבות רואה לנכון לשתף כלפי מעלה לא אותנו, לא את רשות השירות הלאומי - - -     

פנינה תמנו: אלא את ראשי אותו הגוף

אורית סטרוק: אלא את נציבות המדינה

פנינה תמנו: את נציבות שירות המדינה

אורית סטרוק: ואז המידע לא תמיד עובר אלינו

אורית סטרוק:  תכף אנחנו ניכנס לעומק של הבעיה הזו

פנינה תמנו: נמצאים כאן מטעם נציבות שירות המדינה? יופי

אורית סטרוק: עכשיו, התוצאה של הכשל הזה, היא שאם אנחנו מגיעים לשורה תחתונה שבה יש גוף מפעיל

אורית סטרוק:  גוף מפעיל זה יכול להיות בית ספר, זה יכול להיות בית חולים, אוקיי? ששם לא מטופלת התלונה כפי שצריך, והגורם המפריע או המטריד או הבעייתי לא מורחק, לנו אין יכולת להתמודד עם זה

אורית סטרוק:  כי אנחנו מלכתחילה, אם היינו יודעים שיש גוף כזה שיש בו איזשהו אדם שהוא בעייתי, מבחינתנו לא לשלוח לשם יותר משרתים

אורית סטרוק:  פשוט

אורית סטרוק:  אנחנו לא יכולים להכניס את המשטרה - - -     

פנינה תמנו: כן, אבל אם אנחנו ניקח גופים מאוד מאוד גדולים, כמו למשל אני יודעת שיש בנות שירות לאומי גם, תקן אותי אם אני טועה, ב"כללית", קופת חולים "כללית"

ראובן פינסקי: גם

אורית סטרוק: אנחנו ניכנס לזה עוד מעט

אורית סטרוק:  אבל אני אומרת, צריך להבין שיש פה איזשהו כפל סמכויות שצריך לפתור אותו

אורית סטרוק:  אני מאמינה גם שנפתור אותו כי בסופו של יום, מעבר להכשרה ומעבר לטיפול ומעבר למניעה, אנחנו רוצים לייצר גם מניעה בהיבט הזה שאם יש איזשהו מקום שבו נמצא גורם מפריע והוא לא מנוטרל, אנחנו לא רוצים לשלוח לשם משרתים

פנינה תמנו: אנחנו נבדוק גם, לאורך הדיון, בסוף אנחנו רוצים שתהיה כתובת מאוד מאוד ברורה, עם סמכות מאוד ברורה של המדינה, של זרוע ממשלתית, מעבר לגופים המרובים שקיימים, ונציבות שירות המדינה שאני חושבת שהם לא יכולים הכתובת המיידית, אלא מי שבאמת המשרד שאמון

אורית סטרוק: אנחנו רוצים ומעוניינים

פנינה תמנו: ונראה

אורית סטרוק: אז בקיצור, אני מעבירה את רשות הדיבור לראובן, שימסור את הפרטים בצורה יותר מפורטת

פנינה תמנו: בסדר גמור

אורית סטרוק: שמתי את הכותרות מבחינתנו

פנינה תמנו: תודה רבה

פנינה תמנו:  ראובן, אני רוצה שתיתן לנו גם תמונה כללית – כמה משרתים, כמה גופים שקולטים את המתנדבים והמתנדבות

פנינה תמנו:  גם

פנינה תמנו:  נתחיל מזה

ראובן פינסקי: מצוין, אז תודה רבה, גבירתי יושבת הראש וכבוד השרה

ראובן פינסקי:  בהחלט הרשות עסוקה בדבר הזה תקופה מסוימת, אבל אני אתן טיפה רקע עוד יותר מוקדם

ראובן פינסקי:  השירות הלאומי קיים קצת למעלה, קצת מעט למעלה מחמישים שנה

ראובן פינסקי:  הוא הוקדם על ידי עמותות, כאיזשהו פתרון לבנות הציונות הדתית שלא יכלו לשרת בצבא

ראובן פינסקי:  ועם השנים זה הלך והתפתח

ראובן פינסקי:  מגוף אחד, משני גופים לשלושה, והיום אנחנו עם שמונה גופים

ראובן פינסקי:  בשנת 2017 עבר חוק שירות אזרחי שבעצם מסדיר את תחומי האחריות שלנו, את תחומי האחריות של המוכרים והמפעילים, ובעצם הסדיר את כל השדה הזה

ראובן פינסקי:  כבר קודם, בחוק הביטוח הלאומי המדינה לקחה איזושהי אחריות, אבל בעצם החוק הזה מסדיר את הרשות ואת עבודתה

ראובן פינסקי:       זה אושר ב-2017, אני נכנסתי לעבודה בשלהי 2018, וכשנכנסתי מהר מאוד אחד הדברים שהבנתי -וברוך השם לא הגיעה לי ההכרה הזאת כתוצאה מאיזושהי קטסטרופה - שחייבים לטפל ברמה הלאומית בסיפור הזה של מוגנות, מניעה וטיפול, בסיפור של השירות הלאומי

ראובן פינסקי:  ובגלל שאנחנו ארגון כל כך מבוזר שנמצא בכל כך הרבה מקומות, החשיבות היא שבעתיים

ראובן פינסקי:  אני רק, נחזור לזה בסוף, אבל אחת מהמשימות הגדולות היא בעצם להקים מרכז שיטפל בכל הדבר הזה, והשרה בדיוני התקצבי התעקשה וקיבלנו תקצוב לדבר הזה

ראובן פינסקי:  ואנחנו נמצאים לקראת מכרז שיצא, אז רק צריך להבהיר - - -     

פנינה תמנו: שזו בשורה מאוד מאוד רצינית

פנינה תמנו:  זה יהיה מרכז שמטפל בכל התלונות, כי דיברנו על זה שאין יוהל"מית בשירות לאומי

ראובן פינסקי: נכון, אנחנו נציג את זה בסוף

פנינה תמנו: אין דבר כזה שלא יהיה יוהל"מית

פנינה תמנו:  כמו שיש בכל גוף, כמו, כמובן שקבוצה אחרת לא פותרת הכל

ראובן פינסקי: אז יש לנו ממונה, יוהל"מית יש, אבל אין מערך טיפולי

ראובן פינסקי:  אין מרכז מהו"ת

ראובן פינסקי:  יש מי שאחראי אצלנו - - -     

פנינה תמנו: היא אחראית אבל היא לא הייתה מוגדרת

ראובן פינסקי: זה לא, לא מוגדרת, אבל זה לא נותן את כלי הטיפול

ראובן פינסקי:  בסוף זה עובד אחד

פנינה תמנו: אוקיי

ראובן פינסקי: ולכן הדבר הזה, אנחנו נציג אותו בהמשך הדיון בוועדה

ראובן פינסקי:  ברשותכם, בכמה מילים

ראובן פינסקי:  דיברתם קודם על התחומים שבנות ובני השירות נמצאים בהם

ראובן פינסקי:  אני אוהב לומר בפורומים כאלה שבכל מקום שתראה אדם שזקוק לסיוע, כנראה שתראה לידו בן או בת שירות שמתנדב ונותן את הנשמה

ראובן פינסקי:  אנחנו נמצאים בכל מקום, ובימים כאלה של מבצע צבאי מורכז, צה"ל נמצא על החוסן הלאומי הביטחוני, ואנחנו מנסים לתת כתף מאוד משמעותית בחוסן החברתי האזרחי

ראובן פינסקי:  אנחנו רואים בזה כבוד ותפקיד לאומי של מערך החברה הישראלית

ראובן פינסקי:  בתוך השירות הלאומי האזרחי, הנתונים האלה הם לתחילת פברואר, יש לנו קצת למעלה מ-18,000 גברים ונשים

ראובן פינסקי:  מתוכם קרוב ל-90% זה נשים

ראובן פינסקי:  בחברה היהודית הכללית, רובן המוחלט זה בנות הציונות הדתית ועוד חילונים שקיבלו פטור

ראובן פינסקי:  אני רק אומר פה, כל אדם שקיבל פטור מצה"ל או לא נקרא לגיוס, רשאי לעשות שירות לאומי

ראובן פינסקי:  אנחנו חושבים שזו חובה מוסרית, אבל זאת לא חובה חוקית

ראובן פינסקי:  אפשר לעשות שירות לאומי, ולכן אנחנו - - -     

פנינה תמנו: זה דיון אחר אבל מעניין האם כל מי שקיבל פטור משירות, השמות מגיעים אליכם, ואז אתם פונים אליהם

פנינה תמנו:  אבל זה באמת דיון אחר

ראובן פינסקי: בהחלט דיון אחר

ראובן פינסקי:  אז בחברה היהודית יש לנו 11,735 מתנדבים

ראובן פינסקי:  חברה ערבית ודרוזית אנחנו גדלים כל שנה בשמונה אחוזים

ראובן פינסקי:  כמעט כל הבנות הדרוזיות מגיעות, אבל גם באוכלוסיות האחרות, שאין להם חובת גיוס לבנים, המספרים הולכים וגדלים והתוכניות שלנו הולכות וגדלות, ואנחנו שמחים בזה מאוד

ראובן פינסקי:  בחברה החרדית זה רק גברים, זה חוק אחר, זה חוק שירות לאומי אזרחי 2014

ראובן פינסקי:  זה לא אומר שאין בכלל נשים חרדיות בשירות לאומי אבל הן נספרות בתוך החברה היהודית

ראובן פינסקי:  יש חוק נפרד שהוא מגדיר, שהוא צמוד לחוק שירות ביטחון, שעוסק בגיוס של חרדים, אז יש לנו 1,169 משרתים נכון ליום הבדיקה

ראובן פינסקי:  ואוכלוסיות מיוחדות – 1,800

ראובן פינסקי:  שזה אחד הפרויקטים המאוד מיוחדים שלנו

ראובן פינסקי:  צעירים עם מגבלה שעושים שירות לאומי

ראובן פינסקי:  זו תוכנית שהוכרה כתוכנית שיקומית

ראובן פינסקי:  ונוער בסיכון שעושה שירות לאומי

ראובן פינסקי:  וזה לא, הם רגילים כל הזמן שעוזרים להם, פתאום נער בכיסא גלגלים או נערה עם אוטיזם משרתת במקום, יש לנו ביחידות ביטחוניות צוותים של אוטיסטים שנמצאים ועושים פיענוחים של מפות

ראובן פינסקי:  התרומה שלהם היא מאוד מאוד משמעותית

ראובן פינסקי:      בחזון שלנו, השירות הלאומי אזרחי ישאף לתת מענה מיטבי לצרכים הלאומיים של המדינה והחברה, יעצים את חוסנם של הצעירים תוך הכנתם לחיים האזרחים, יתייחס לבניין הכוח של שוק התעסוקה העתידי במדינת ישראל

ראובן פינסקי:  שירות לאומי יפעל לקידום חברת מופת ותיקון עולם תוך הוקרת המתנדבים ופועלם

ראובן פינסקי:  אז זה בהסתכלות הכללית

ראובן פינסקי:  בתפיסת ההפעלה שלנו פה יש, האתגר שהשרה דיברה עליו, והאתגר שכל כך מטריד אותנו ואנחנו עסוקים בו כל כך – הביזור המאוד גדול של השירות הלאומי

ראובן פינסקי:  זה משהו שהוא קם בשדה של המגזר השלישי, עם גופים אזרחיים לגמרי

ראובן פינסקי:  הפירמידה, ואני דווקא אתחיל מלמטה, יש לנו כ-5,000 מקומות שירות מאושרים

ראובן פינסקי:  מקומות שירות

פנינה תמנו: של כמה גופים?     

ראובן פינסקי: שהם ב-1,250 גופים מפעילים, מתוכם פעילים בערך 3,500 מקומות שירות וגופים מפעילים בערך 800

ראובן פינסקי:  אבל אלה בעלי הרישיון

ראובן פינסקי:  הגופים המוכרים, שהם בעצם הגוף שמונחה באופן הכי ישיר על ידנו, גם המפעילים מונחים אבל המוכרים יותר

ראובן פינסקי:  זה שמונה גופים ועוד גוף אחד שמרכז את הזירה החרדית

ראובן פינסקי:  והרשות שנמצאת למעלה שהיא הרגולטור, המתכנן והמתקצב של חלק מאוד גדול מהזירה הזאת

ראובן פינסקי:  יש לו סמכויות לכל אורך השדרה, אבל מישהו שמשרתת בגוף מפעיל פרטי, מעון של איזו עמותה באיזשהו מקום, הוא לאו דווקא מכיר אותנו בשותף

ראובן פינסקי:  המ"כ שלה הוא לא חייל, הוא אזרח

ראובן פינסקי:  ולכן, בגלל המורכבות הזאת, המורכבות - - -     

פנינה תמנו: לא, אבל האחראים, הם בסוף - - -     

ראובן פינסקי: כולם מונחים גם על ידנו

פנינה תמנו: הם של הרשות או של - -?     

ראובן פינסקי: אז יש בעצם, כל בת תפגוש שני אחראים

פנינה תמנו: זה כמו שאני, יש חיילים אז תמיד יש מפקד

פנינה תמנו:  יש כתובת

ראובן פינסקי: מישהי שמשרתת בכנסת לדוגמא, בת שירות שמשרתת בכנסת

ראובן פינסקי:  יש לה את הבוס הישיר שלה בכנסת, שהוא מטעם הגוף המפעיל, שהוא מנחה אותה בשותף

ראובן פינסקי:  יש לה את הממונה על הטרדות מיניות בכנסת שהיא יכולה גם לפנות אליה, ויש את הגוף המוכר שהוא בעצם כל מערך משאבי האנוש והליווי של הבת הזאת, עמותת השירות, שגם היא נמצאת זה

ראובן פינסקי:  בעצם יש לה שני גופים שכל הזמן משרתים, הסמכויות שלהם שונות

ראובן פינסקי:  יש הבדלים גם בחוק וגם בחוזי מנכ"ל

פנינה תמנו: לא, אבל אני שואלת עוד פעם, לא, אז אולי אני לא ברורה

פנינה תמנו:  סליחה על הבורות, אבל אני שואלת

פנינה תמנו:  ברגע שיש לך עכשיו מאה בנות שירות לאומי, התפזרו לחמישה מקומות, האם על כל קבוצה - - -     

ראובן פינסקי: יש רכזת

פנינה תמנו: יש רכזת שהיא של הרשות?     

ראובן פינסקי: כן, כן

ראובן פינסקי:  של הגוף המוכר

ראובן פינסקי:  הגוף המוכר זה העמותות שהרשות הכירה בהן, שמונה עמותות

פנינה תמנו: ומי מפקח על כך שהגופים - - -     

ראובן פינסקי: אנחנו

פנינה תמנו: המוכרים באמת נמצאים - - -     

ראובן פינסקי: אנחנו

פנינה תמנו: עם היד על הדופק?     

ראובן פינסקי: סמכויות הפיקוח הן שלנו ואנחנו גם מפקחים

ראובן פינסקי:  יש לנו חברת בקרה

פנינה תמנו: אז אני רוצה לדעת יותר מספרים

פנינה תמנו:  שלא יהיה מצב, אני אומרת לך כנראה, בוודאי יש מצב שיש בת שירות לאומי, פשוט יכול להיות שזרקו אותה באיזה מקום ואף אחד לא

ראובן פינסקי: לא, אז בת שירות תמיד תהיה לה רכזת

ראובן פינסקי:  הרכזת מכניסה אותה לשירות, הרכזת מקבלת אותה לשירות והרכזת מלווה אותה

פנינה תמנו: מה זה מלווה?     

ראובן פינסקי: יש מפגשים אחת לשבועיים, היא מגיעה גם למקום השירות

ראובן פינסקי:  אם היא בת בדירה היא מגיעה לפעילויות בדיור, הם זה בת גרים יש אחת לשבוע פעילויות נוספות

ראובן פינסקי:  זאת אומרת, יש סדרה של רמות ליווי - - -     

פנינה תמנו: לא, השאלה על תדירות כמה היא רואה את האחרית מטעם הגוף? מבחינתי שזה שליחה של

ראובן פינסקי: מטעם הגוף, הרכזת היא צריכה לפגוש אותה לפחות אחת לשבועיים

ראובן פינסקי:  לפעמים זה הרבה יותר, קורה לעיתים שזה קצת פחות, זה לא צריך לקרות אבל זה יכול לקרות

ראובן פינסקי:  כל הדבר הזה, בעצם כל הרכזות מתומחרות בתוך התעריף

ראובן פינסקי:  יש רכזת אחת בממוצע ל-42 בנות, והיא במשרה מלאה, וזו העבודה שלה

ראובן פינסקי:  חוץ מזה, יש בכל גוף - - -     

יואב סגלוביץ': כמה תלונות היו ב-2022?     

פנינה תמנו: כן, נכון

ראובן פינסקי: אנחנו תכף נדבר על המספרים של התלונות

יואב סגלוביץ': לא, כי זה הנושא של הדיון, בגלל זה

ראובן פינסקי: המספרים זה אחד הנושאים שלה דיון

פנינה תמנו: לא, לא, לא, ראובן, זה הדיון

ראובן פינסקי: אוקיי

פנינה תמנו: המוגנות, אני רוצה רק את התמונה הכללית ואנחנו נצלול לנתונים באמת של התלונות

פנינה תמנו:  עכשיו אתמול אמרתי את זה, היו פה את המשטרה, צה"ל, מג"ב ושב"ש, שזה לא בהכרח שאם יש יותר דיווחים אז המצב יותר גרוע, לפעמים זה דווקא המצב משתפר

פנינה תמנו:  אנחנו רוצים לראות את כמות התלונות גם ביחס לעבר

ראובן פינסקי: אז אנחנו נאמר - - -     

אורית סטרוק: נכון, אבל, שנייה

אורית סטרוק:  אני מסכימה, ואנחנו כמובן נגיע לתלונות ועל האופן שבו הן מגיעות, ואת צודקת שבשלב מסוים, הראשוני, ככל שמגיעות יותר תלונות זה סימן שאתה עושה עבודה טובה, שבכלל יש צנרת שדרכה התלונות זורמות

פנינה תמנו: אם יש כתובת

אורית סטרוק: אם יש כתובת, נכון

פנינה תמנו: אבל פה יש באמת ביזור יתר שהאתגר הוא יותר גדול וצריך לדעת איך

אורית סטרוק: אבל מעבר לביזור יתר, מה שאמרתי בהתחלה ועכשיו ראובן נגע, וגם את שאלת בצורה נכונה, יש לנו פה בעצם שתי מערכות שהן אחריות בסוף על המתנדב או המתנדבת בקצה

אורית סטרוק:  יש את הגוף המוכר, ששם נמצאת הרכזת, בסדר?     

פנינה תמנו: המפעיל, שזה השמונה גופים

אורית סטרוק: לא, זה המוכר

אורית סטרוק:  המפעיל זה הגוף שבו היא פועלת

פנינה תמנו: כן, סליחה

פנינה תמנו:  אני מדברת על אותם שמונה גופים שהרשות מכירה בהם, שמשם היא שולחת את כל המתנדבים והמתנדבות למקומות

פנינה תמנו:  זה הבנו

אורית סטרוק: נכון, שם נמצאות הרכזות, והרכזות הן כלי מפתח, אחת ההחלטות באמת שלנו זה לצמצם את מספר ה - - - 
     

פנינה תמנו: גופים

אורית סטרוק: לא

אורית סטרוק:  גם את מספר הגופים לצמצם, בהמשך לדיון, לצמצם את מספר הבנות או המשרתים שכל רכזת אחראית עליהם

אורית סטרוק:  כדי לתת יותר תשומת לב של הרכזת

אורית סטרוק:  בסדר?     

פנינה תמנו: יותר מענה

פנינה תמנו:  אוקיי

פנינה תמנו:  אז קודם, לפני שאנחנו מגיעים באמת לדרכי הפעולה, בבקשה תענה לחבר הכנסת סגלוביץ', תן לנו פריסת תמונת מצב על התלונות

ראובן פינסקי: כמו שאמרתי קודם, מבחינת הפריסה שלנו, אנחנו, לכן רצינו להציג קודם כל את תהליך העבודה שעשו האיגוד

ראובן פינסקי:  אנחנו נמצאים פרוסים מאוד מאוד

ראובן פינסקי:  ולדוגמא, מה שהשרה אמרה בהתחלה את הנתונים הכוללים של כל מי שנמצאת בנציבות שירות המדינה עדיין אין לנו, זה מספרים, לכן אנחנו עוד לא מספיק מבוססים

ראובן פינסקי:  אנחנו כן יודעים - - -     

פנינה תמנו: לא, ראובן, ראובן, ראובן

פנינה תמנו:  סליחה, אדוני המנכ"ל, זו לא תשובה

פנינה תמנו:  אתה אמון פה על 18,000 אנשים, מתנדבים צעירים, מיטב בנינו ובנותינו, אתה צריך להכיר את התלונות

פנינה תמנו:  דווקא בגלל שאתה נותן דגש, ואני מאמינה שפיך וליבך שווים, אתה חייב לדעת מה תמונת המצב

פנינה תמנו:  אני מבקשת לראות את תמונת המצב

פנינה תמנו:  ואם אתה לא יודע זו בעיה, אני אומרת את זה לנציבות, אז אני אעביר את רשות הדיבור לנציבות והם יתנו לי את תמונת המצב

פנינה תמנו:  אבל בשביל לטפל בסוגיות ובתופעות, ואם באמת אנחנו רואים את הצעירים שלנו ואת הצעירות, אנחנו גם צריכים לראות, הכנסת, זה המקום שאנחנו צריכים לראות את תמונת המצב המלאה, גם אם היא לא תמיד נעימה

ראובן פינסקי: לא, זה ברור

ראובן פינסקי:  אנחנו לא לא מביאים נתונים כי אנחנו מפחדים להציג אותם

ראובן פינסקי:  אחרת גם לא היינו באים ומבקשים מהאיגוד לבוא להציג את המחקר שהם עשו

ראובן פינסקי:  האיגוד זה לא הארגון שעובד מטעם אף אחד

ראובן פינסקי:  העניין של איסוף הנתונים הוא מאוד מאוד מורכב בגלל הביזור

ראובן פינסקי:  אנחנו בהחלט נבוא ונציג נתונים מלאים

ראובן פינסקי:  יש לנו מספר חסמים בהקשר הזה - - -     

יואב סגלוביץ': ב-2021 יש נתונים?     

ראובן פינסקי: אני אומר עוד פעם, יש נתונים - - -     

פנינה תמנו: הרשות, אין לה, ממה שאני מבינה, אתה אומר שהרשות לא יכולה לדעת

ראובן פינסקי: לא, אני אומר שהנתונים של הרשות לא מספיק מטויבים, אנחנו ניערך

פנינה תמנו: אז תביא לי את מה שיש לך

יואב סגלוביץ': לא משנה, אפילו

פנינה תמנו: בדיוק, את מה שיש

יואב סגלוביץ': זה לא משנה כרגע

יואב סגלוביץ':  שנדע סדרי גודל

יואב סגלוביץ':  100? 1,000? 3,000?     

פנינה תמנו: כבוד השרה, תנו לנו את תמונת המצב הקיימת

פנינה תמנו:  ודווקא אני אוהבת את זה שאתם אומרים שזו תמונה חסרה

אורית סטרוק: אנחנו רוצים לתת תמונת מצב קיימת, אני חושבת אבל, במחילה, שתמונת המצב הקיימת היא לא יושבת רק על מספרים, ואמרתי מראש, פתחתי ואמרתי ושמתי, אני שמתי פה על השולחן, שיש לנו כשל מבני שבגללו אין לנו נתונים מלאים

אורית סטרוק:  אבל תמונת המצב הקיימת היא כוללת גם את המחקר שעשינו בנושא הזה, את ההמלצות של המחקר, את איך אנחנו מיישמים את זה - - -     

פנינה תמנו: לא, זה ברור, אבל בתור התחלה - - -     

יואב סגלוביץ': רגע, השרה, אני חייב להגיד משהו

יואב סגלוביץ':  תראו, אני, בואו, אנחנו כולנו הרי באותו צד בסופו של דבר

אורית סטרוק: ברור

יואב סגלוביץ': יש X בני ובנות שירות לאומי, בעיקר בנות שירות לאומי, שאנחנו שולחים אותם

יואב סגלוביץ':  אנחנו, המדינה שולחת אותם

אורית סטרוק: נכון

יואב סגלוביץ': עכשיו באה המדינה ואומרת "שלחתי אותם ואין לי מושג ירוק מה קורה איתם בהמשך"

יואב סגלוביץ':  ואני אומר לכם רק דבר אחד שצריך לעשות אותו, אם לא קיים כל הדיון הזה, עוד פעם, כי אם בסוף הם שלחו מישהו שהיא מתלוננת, ואנחנו לא יודעים שהיא התלוננה, ואחרי שאנחנו לא יודים שהיא התלוננה יכול להיות שהיא נמצאת באותו מקום פוגעני והיא ממשיכה להיות שם, אז אנחנו פשוט עשינו דבר נורא

יואב סגלוביץ':  אנחנו התפרקנו מאחריות עליהם

פנינה תמנו: זו נקודה שהשרה נגעה

יואב סגלוביץ': זה הכל

פנינה תמנו: אני אומרת כזה דבר

יואב סגלוביץ': עכשיו, זה בכלל לא קשור - - -     

פנינה תמנו: וצודק גם חבר הכנסת סגלוביץ'

אורית סטרוק: אני שמתי את זה על השולחן

פנינה תמנו: נכון

יואב סגלוביץ': לא, אבל אני אומר עוד פעם - - -     

אורית סטרוק: אבל אני רוצה לציין, שנייה, אני בכל זאת רוצה להגיד

פנינה תמנו: כן

אורית סטרוק: ודאי וודאי חבר הכנסת סגלוביץ' אתה צודק, שאחד הדברים שאנחנו צריכים לדאוג לו בשורה התחתונה זה ליכולת שלנו לוודא שבמקום שבו קיים פוגע, הפגיעה מטופלת גם במובן של הפוגע ולא רק במובן של הנפגעת, בסדר? ולא מגיעים לשם יותר משרתים, אלא אם כן הפוגע הזה - - -     

יואב סגלוביץ': השרה, אני חייב להגיד לך משהו

יואב סגלוביץ':  אני חייב להגיד לך משהו

פנינה תמנו: אני מבקשת ללכת צעד אחורנית

יואב סגלוביץ': כמה גופים יש? יש שמונה גופים שמפוקחים?     

פנינה תמנו: כן

יואב סגלוביץ': אוקיי

אורית סטרוק: לא, לא

יואב סגלוביץ': לא, יש שמונה כאלה שאתם - - -     

פנינה תמנו: מוכרים

יואב סגלוביץ':  מוכרים

אורית סטרוק: יש שמונה גופים - - -     

יואב סגלוביץ': שנייה, תהיו איתי, תאמינו לי אני מכיר קצת את העולם הזה, בסדר? שמונה מוכרים? לא יודע אם הם נמצאים פה, כל השמונה האלה מחר בבוקר יתנו את הנתונים כמה תלונות הם קיבלו

פנינה תמנו: את הדו"חות שלהם, בדיוק

אורית סטרוק:  אבל זה מה שהנחנו כאן

יואב סגלוביץ': לא צריך בשביל זה מרכז

אורית סטרוק: אני אגיד שוב

פנינה תמנו: טוב, רגע

יואב סגלוביץ': שמעו, אני - - -     

פנינה תמנו: אני מבקשת, ראובן, שתביא לי את תמונת המצב שלך, אחרת אין לנו לאן להתקדם מכאן

פנינה תמנו:  ואז אני מבקשת מהנציבות לתת לי את תמונת המצב של התלונות, וכמובן גם אני אשמח לשמוע את איגוד מרכזי הסיוע, מה עלה בתמונת המצב שלכם

פנינה תמנו:  לפחות נראה תמונת מצב מסוימת

פנינה תמנו:  אגב, דווקא מזה אנחנו מבינים שבאמת צריכה לעשות פה רפורמה

פנינה תמנו:  אפרופו הם מדברים על רפורמה, בזה צריך לעשות רפורמה

אורית סטרוק: זה בדיוק מה שאנחנו עושים

פנינה תמנו: כי תהיו בטוחים, אנחנו לא צריכים להיות גאונים גדולים בשביל להבין שיש פה תת-דיווח בוודאי כי אין כתובת

פנינה תמנו:  אין כתובת

פנינה תמנו:  ואם זה גוף, איזה אינטרס יש לגוף, כן? שמקבל בנות שירות לאומי, לדווח בכלל שהיה אירוע אצלם

פנינה תמנו:  כי מה קורה, הרי, חבר הכנסת סגלוביץ', הם יפחדו לא לקבל שנה הבאה בנות שירות לאומי

פנינה תמנו:  אז אנחנו צריכים לשים את הדברים האלה על השולחן וביחד, כן אנחנו כולנו שותפים לדבר הזה - --     

יואב סגלוביץ': כשברלנד מדליק, כשברלנד נמצא אתמול בהר מירון ומדליק - - -     

פנינה תמנו: בושה וחרפה

יואב סגלוביץ': אז זה הסיפור

פנינה תמנו: בושה

יואב סגלוביץ': זה לא קשור לאנשים, זה קשור לתרבות

קריאה: הוא לא מייצג את הציבור החרדי

פנינה תמנו: לא מדובר רק על הציבור החרדי, אבל הוא לא היה צריך להדליק, כולנו מבינים כמה זה חמור

קריאה: אני נלחמתי בו, ואני חרדי, אז למה אתה מאשים - - -     

פנינה תמנו: לא, הוא לא האשים אותך אבל

פנינה תמנו:  אז אנחנו, הוא לא התכוון, חבר הכנסת סגלוביץ' תבהיר את הדברים שלך, הוא לדעתי, לא התכוון לתרבות החרדית

יואב סגלוביץ': אני אסביר בדיוק

יואב סגלוביץ':  אתמול ברלנד הדליק משואה, לא שמעתי את הרב הראשי, לא שמעתי את מנהיגי הציבור החרדי אומרים "לא יהיה במקומותינו, הבן אדם עבריין"

יואב סגלוביץ':  את זה לא שמעתי

יואב סגלוביץ':  אז אני אומר את זה, הבן אדם עבריין, לא מהיום ולא מאתמול

יואב סגלוביץ':  צריך להדיר אותו, צריך לבייש אותו, לא לתת לו במה בראש הר מירון

יואב סגלוביץ':  זה מה שאני אומר

יואב סגלוביץ':  ואם לא הייתי ברור, אז עכשיו אני יותר ברור

פנינה תמנו: אז אתם באותו צד

פנינה תמנו:  חבר הכנסת סגלוביץ', נראה לי ששניכם מסכימים

פנינה תמנו:  אני מבקשת בבקשה שתיתן לי פריסה, המנכ"ל, על התלונות שאתה יודע

פנינה תמנו:  כי אני מבינה שגם אתם מצביעים על זה שאין לכם את הסמכות ואתם כן הייתם רוצים לקבל

פנינה תמנו:  אבל אנחנו נגיע בסוף, אנחנו נגיד את המסקנות וההנחיות גם של הוועדה

אורית סטרוק: אז אני גם אבקש מהמנכ"ל להציג את הנתונים שמוכרים לנו

פנינה תמנו: כן

אורית סטרוק: אני רק כן אשמח אם בכל זאת אפשר יהיה לדבר גם על הפעולות שאנחנו כן עושים

פנינה תמנו: בוודאי, אנחנו נגיע לזה

פנינה תמנו:  נגיע לזה

אורית סטרוק: גם על ההכשרות, גם על - - -     

פנינה תמנו: נגיע

פנינה תמנו:  אבל אני צריכה לדעת מה תמונת המצב, על מה אתם פועלים

פנינה תמנו:  אנחנו חייבים, לא יקרה, כל מי שמגיע פה נותן קודם כל תמונת מצב

פנינה תמנו:  אני למדתי, כדי לדעת להתנודד עם בעיה אתה חייב להכיר אותה

פנינה תמנו:  אז אנחנו כרגע לא מכירים, אין לנו

ראובן פינסקי: אוקיי, אז נאמר טיפה על דרך הטיפול ועל המספרים, אם תוכלו בינתיים להראות את המצגת של האיגוד

ראובן פינסקי:  בשנת 2022, אין לי שקף על הנתונים האלה כי אני אוהב להביא נתונים שהם שלמים, אבל לבקשת הוועדה והשרה, בשנת 2022 היו לנו 163 תלונות שטופלו

ראובן פינסקי:  שיטת הטיפול, חשוב מאוד לדעת, על פי הנוהל - - -     

פנינה תמנו: שהגיעו ישירות לרשות?     

ראובן פינסקי: הגיעו לרשות

ראובן פינסקי:  ישירות זה מילה לא נכונה

ראובן פינסקי:  בהקשר הזה, רק שנייה, מישהי שהוטרדה או הותקפה או כל דבר אחר, פונה לרכזת שלה או לממונה על מניעת הטרדות מיניות במקום השירות, שמדווחת לגוף המוכר

ראובן פינסקי:  בגוף המוכר יש מערך סוציאלי עם עובדת סוציאלית, יוהל"נית קטנה שלהם, בכל אחד מהגופים המוכרים

פנינה תמנו: בגוף המוכר

ראובן פינסקי: והגופים המוכרים - - -     

פנינה תמנו: יש בכל הגופים? בשמונה?     

ראובן פינסקי: יש להם, בכל גוף שיש דבר כזה

ראובן פינסקי:  כן, כמובן

ראובן פינסקי:  והגופים האלה, יש להם מגוון יכולות טיפול, בסוף תכננו שיואב גם יציג את החוזר מנכ"ל שנותן את יכולות הטיפול

ראובן פינסקי:  וזה מדווח אלינו, לרחל, שהיא הממונה אצלנו על מניעת הטרדות מיניות, היוהל"נית שלנו, רחל ביאלקוביץ', שעושה עבודה מצוינת וזו הזדמנות להגיד לה תודה

ראובן פינסקי:  היא מובילה את כל המהלך הזה

ראובן פינסקי:  ואנחנו בעצם מקבלים דיווח רבעוני למעט מקרים חריגים

ראובן פינסקי:  מקרים חריגים שמצריכים טיפול מיידי, חס וחלילה אונס או משהו קיצוני, אנחנו מקבלים דיווח מיידי ואנחנו נערכים יחד עם מנכ"ל העמותה, עו"סית של העמותה, רחל והצוות שלנו, לטיפול

ראובן פינסקי:  אם זה קודם כל לטיפול בנפגעת - - -     

פנינה תמנו: כן, אבל לפני הטיפול

פנינה תמנו:  166 בשנת?     

ראובן פינסקי: 163 בשנת 2022

ראובן פינסקי:  וזה בעצם השנה השנייה מאז שהתחלנו להכשיר

ראובן פינסקי:  אנחנו רואים עלייה משמעותית, נעביר לכם את הדבר הזה בהמשך

ראובן פינסקי:  הדבר, אחד הדברים המשמעותיים, שגם גבירתי יושבת הראש וגם השרה דיברו בהתחלה, בן יוצאת מהתיכון, או בן, יוצאים מהתיכון, נשפכים ישר לתוך מקום עבודה, מתקבלים - - -     

פנינה תמנו: ראובן, ראובן, סליחה, סליחה

פנינה תמנו:  אני ביקשתי מספרים

פנינה תמנו:  אני מבטיחה שאני אתן לך לפרוס את משנתך, אבל אני מבקשת מספרים

פנינה תמנו:  אנחנו בזמנים קצובים, אני ביום רביעי, מאוד חשוב לי לשמוע את המספרים ואתה הולך איתי סחור סחור

ראובן פינסקי: לא, איזה מספרים?     

פנינה תמנו: 163 בשנת 2022

פנינה תמנו:  בשנת 2021 כמה דיווחים היו?     

ראובן פינסקי: אני אבדוק את זה תכף תוך כדי הדיון

פנינה תמנו: אוקיי, אני רק אומרת לך

ראובן פינסקי: כן

פנינה תמנו: לא ייתכן שאתה לא מכיר את המספרים

פנינה תמנו:  אני לא מקבלת את זה, גבירתי השרה, שאתם באים בלי מספרים, וזה לא מעניין אם זה מספרים חלקיים

פנינה תמנו:  כי אז מה שזה נראה, כשאני יודעת שהשרה, היו לי המון שיחות איתה, אני יודעת כמה היא על זה, אז זה נראה שאתם מסתירים את הנתונים

פנינה תמנו:  ואני רוצה שיהיו את הנתונים בשקיפות מלאה

פנינה תמנו:  יש זכות לציבור לדעת, להורים

פנינה תמנו:  ולכל הורה ששולח לשירות לאומי, הוא צריך לדעת את התמונה

פנינה תמנו:  כמו שאמרנו אתמול

פנינה תמנו:  הצבא, המשטרה ושב"ס, לא חשפו תמונת מצב

פנינה תמנו:  בא מבקר המדינה וחשף את תמונת המצב של המוגנות, כי הוא אמר שזכות הציבור לדעת את הנתונים האלה, כי ההורים שולחים אותם בנפש חפצה, עם דאגות

פנינה תמנו:  אז אני מבקשת

ראובן פינסקי: תקבלו

פנינה תמנו: זה פשוט לא רציני

פנינה תמנו:  אז זה מה שיש לך כרגע? ה-163?     

ראובן פינסקי: לא, אני אביא

ראובן פינסקי:  תוך כדי הזה

פנינה תמנו: עכשיו אני אשאל שאלה

פנינה תמנו:  ה-163 זה כל מה שהגיע אליכם ישירות או דרך הגופים?      

ראובן פינסקי: הכל זה דרך הגופים

פנינה תמנו: אתה אומר זה הגופים, היוהל"ניות מעבירות ליוהל"נית הראשית

ראובן פינסקי: נכון

פנינה תמנו: וככה זה הגיע, אבל את מקבלת לפעמים פניות ישירות? תתקרבי בבקשה למיקרופון, תציגי את עצמך וקצת ספרי לי

רחל ביאלקוביץ': שמי רחל ביאלקוביץ', כן אני לעיתים מקבלת תלונות ישירות

פנינה תמנו: כן, כמה מהתלונות, מה-163 זה תלונות ישירות? וכמה מהן זה תלונות שהגיעו אלייך דרך הגופים?     

רחל ביאלקוביץ': רוב התלונות מגיעות דרך הגופים המוכרים

רחל ביאלקוביץ':  אנחנו בקשר מאוד ישיר עם הממונות

רחל ביאלקוביץ':  שלוש מתוך הממונות נמצאות פה, אפשר גם לדבר איתן

רחל ביאלקוביץ':  רוב התלונות מגיעות, וזה הרבה יותר נכון, דרך בעצם הבנות שפונות לרכזת, כי איתה יש להן קשר ישיר ורציף

פנינה תמנו: כן

רחל ביאלקוביץ': והשלב הבא מגיע אלינו

פנינה תמנו: אוקיי

פנינה תמנו:  מה תמונת המצב? מתוך ה-163 כמה מקרים קשים, חריגים, אונס, כל, שהוא קודם נגע בהן?     

רחל ביאלקוביץ': 10%

פנינה תמנו: 10%

פנינה תמנו:  וואו

פנינה תמנו:  וואו

קריאה: 10%?     

רחל ביאלקוביץ': 10% מהמקרים מדובר במקרים יותר קשים

רחל ביאלקוביץ':  היות שרוב המקרים זה מקרים - - -     

פנינה תמנו: זה קשה מאוד

רחל ביאלקוביץ': השאלה למה אנחנו קוראים מקרים - - -     

פנינה תמנו: אוקיי, יש עוד נתונים שהיית רוצה לפרוס בפניי? כי את צריכה להיות האוטוריטה שמכירה את כל התלונות

רחל ביאלקוביץ': מה שאני כן יכולה לומר, שאנחנו עושים עבודה מאוד משמעותית בשנים האחרונות כדי בעצם לאפשר גם לרכזות, גם לממונות להיות עם ידע מספיק רחב ומספיק טוב

פנינה תמנו: כן, לפני אבל, אנחנו נגיע לזה

פנינה תמנו:  אני הבטחתי וזה יקרה, אנחנו נגיע למקום שאתם תפרסו מה נעשה בשנים האחרונות

פנינה תמנו:  אני רוצה יותר תמונת מצב

פנינה תמנו:  תוך כמה זמן מכניסים אותך לתמונה?     

רחל ביאלקוביץ': אם זה אירוע חריג אנחנו מקבלים את זה תוך 24 שעות ופחות אפילו

רחל ביאלקוביץ':  ביתר המקרים אנחנו מקבלים דו"ח רבעוני לגבי מקרים שהם הרבה יותר פשוטים

פנינה תמנו: אוקיי, יש פה יוהל"ניות של הגופים?     

ראובן פינסקי: כן

פנינה תמנו: אוקיי, תתקרבו בבקשה למיקרופון

פנינה תמנו:  כל אחת תציג את עצמה ואנחנו, גם תביאו לי נתונים

פנינה תמנו:  בוקר טוב

אילה מאיר: בוקר טוב, אני אילה מאיר, יוהל"ניות בעמותת "בת-עמי"

אילה מאיר:  גם במקביל מנהלת את המערך הסוציאלי

אילה מאיר:  אני יכולה להצטרף לדברים שנאמרו, זאת אומרת כל מקרה שעולה מהשטח מגיע בדיווח ישיר אל הרכזת

פנינה תמנו: כמה מקרים היו? בשנה שעברה שאת טיפלת, וכמה השנה

אילה מאיר: בשנה שעברה אצלי מדווחים 33 מקרים, אוקיי? השנה אני יכולה רגע לפתוח, את זה לא הוצאתי

פנינה תמנו: אוקיי

פנינה תמנו:  33 מקרים שנה שעברה

פנינה תמנו:  כן

פנינה תמנו:  אז אנחנו יש לנו משנה שעברה 33 מקרים?     

אילה מאיר: כן, וכולם מועברים לרשות ישירות לרחל

פנינה תמנו: תוך כמה זמן?     

אילה מאיר: אז ממש כמו שרחל תיארה

אילה מאיר:  מקרים שהם מורכבים, אני מרימה טלפון ישיר, אפילו לא 24 שעות

אילה מאיר:  ומקרים שהם ככה יותר בשותף, אז יש לנו דו"ח רבעוני

אילה מאיר:  כשאנחנו נרצה התייעצות ונרתה את הרשות איתנו אנחנו גם נערב אותם תוך כדי

פנינה תמנו: בואי תספרי לי קצת על קצה המזלג

פנינה תמנו:  כמה גופים בעצם הבנות שלכם פזורות? המתנדבים והמתנדבות?     

אילה מאיר: וואו

אילה מאיר:  אני לא יודעת להגיד עם מספרים בערוץ הזה

פנינה תמנו: אוקיי

אילה מאיר: לא הגעתי מוכנה

פנינה תמנו: אוקיי, מה קורה אם פונה אליך בת שירות, אומרת לך "הוטרדתי מינית" או "נפגעתי מינית"

פנינה תמנו:  מה את עושה באותו רגע?     

אילה מאיר: בת השירות לרוב תגיע לרכזת שלה

אילה מאיר:  הרכזת באופן מיידי תכניס לתמוה את העו"ס

אילה מאיר:  יש לנו עו"ס בכל מחוז

פנינה תמנו: אוקיי

אילה מאיר: שמכירה את הרכזות, עובדת איתן צמוד

אילה מאיר:  אנחנו נדאג שתוך פחות משלושה ימים הצעירה תפגוש את העו"ס

אילה מאיר:  שוב, תלוי בחומרת המקרה, בשיתוף הפעולה של הצעירה

אילה מאיר:  כמו שתיארו פה, יש ערוצים שונים - - -     

פנינה תמנו: אוקיי, פגשה את העו"ס, מה עושים?     

אילה מאיר: פגשה את העו"ס

אילה מאיר:  העו"ס עושה קודם כל טיפול ראשוני של תשאול, של מענה ראשוני

אילה מאיר:  זה מאוד תלוי בסוג המקרה

אילה מאיר:  אם זה מקרה שיהיה צריך רגע עצירה, לא מגיעה לשירות, בסדר? אם זה מקרה - - -     

פנינה תמנו: היא צריכה לא להגיע

פנינה תמנו:  באותו רגע שהיא מדווחת שזה, האם אתם נותנים הנחייה של קודם כל מוגנות, להגן עליה? או להרחיק את הפוגע

אילה מאיר: אז אני אגיד

אילה מאיר:  מגוון התלונות שאנחנו נקבל הן יהיו רחבות

אילה מאיר:  יש תלונות שמתרחשות במקום השירות, יש תלונות שמתרחשות סביב הדירות, תחבורה ציבורית

פנינה תמנו: הרבה מאוד, כן

אילה מאיר: אנחנו מקיפים את כל רצף החיים שלהן, אוקיי?     

פנינה תמנו: אוקיי

אילה מאיר: אז ספציפית לגבי תלונה שתגיע בתוך תקן, באופן מיידי הצעירה לא תגיע, זה בוודאי

אילה מאיר:  משתנה אם זה השומר בבית הספר, לבין אם זה האחראי עליה בתוך בית החולים

פנינה תמנו: כמה ממשק יש לך, כמה אל יש לכם ממשק עם הגוף, ברגע שהיא באה ודיווחה, האם אתם ישר מרימים טלפון לאותו מקום, כמה את נתקלת בשיתוף פעולה, כמה את נתקלת באי שיתוף פעולה

פנינה תמנו:  זה ממש חשוב שתשקפי את המציאות, כי אחרת לא נוכל לטפל

אילה מאיר: אז אני נתקלת ברוב המקרים בשיתוף פעולה מלא של הגופים המפעילים, אוקיי?     

פנינה תמנו: אוקיי

אילה מאיר: אני כן יכולה להגיד שיש גופים, ככל שהגוף הוא גדול יותר והמארג בו הוא מרכב יותר, אז ככה זה יהיה מורכב

אילה מאיר:  אבל תמיד לרכזת שלנו יש נציג בתוך הגוף המפעיל, שאיתו היא בקשר יום-יומי של עבודה

פנינה תמנו: תודה

אילה מאיר: והוא הכתובת, והם בשיתוף פעולה

פנינה תמנו: תודה רבה, ובבקשה

מיכל שיינפלד: מיכל שיינפלד, מעומתת "עמינדב"

מיכל שיינפלד:  אני גם מנהלת את המערך הסוציאלי וגם ממונה על הנושא של הטרדות מיניות

פנינה תמנו: למה רק הטרדות מיניות? לא רק הטרדות מיניות, יש פה גם פגיעות מיניות

פנינה תמנו:  עשרה אחוז זה גם פגיעות מיניות

מיכל שיינפלד: פגיעות מיניות

מיכל שיינפלד:  לגמרי, צודקת

מיכל שיינפלד:  אצלנו, מה את רוצה שאני אציג?     

פנינה תמנו: תציגי את עצמך, הצגת את עצמך

פנינה תמנו:  כמה תלונות היו לך שנה שעברה וקצת לשקף את ההוויה היום-יומית או דרכי הטיפול

מיכל שיינפלד: אצלנו שנה שעברה היו כעשרה דיווחים

פנינה תמנו: כמה בנות שירות לאומי יש לכם?     

מיכל שיינפלד: באזור ה-2,000

פנינה תמנו: אוקיי

מיכל שיינפלד: אני רק חייבת לציין שיש לנו את האוכלוסייה של נערות שמשרתות בסיכון ובצרכים מיוחדים שאני, יש לנו ממונה אחרת שם, אז אני מדווחת רק על - - -     

פנינה תמנו: של הנערות בסיכון וצרכים מיוחדים

מיכל שיינפלד: כן

פנינה תמנו: כמה מתוך ה-2,000 הן?     

מיכל שיינפלד: אני לא יודעת בדיוק כמה, כמה מאות יש לנו שם

מיכל שיינפלד:  אז אני לא מדווחת עליהן, אני מדברת רק על האוכלוסייה הרגילה

פנינה תמנו: אז למה, כמה יש אצלן? דווקא הייתי רוצה לדעת, דווקא כשמדובר בבנות שירות לאומי אוכלוסיות מוחלשות, על אחת כמה וכמה

מיכל שיינפלד: אני לא יודעת על השנה שעברה, על השנה אני יכולה להגיד לך בינתיים כמה דיווחים יש שם, כי זה אני כן דווקא יודעת

פנינה תמנו: אוקיי

מיכל שיינפלד: כרגע השנה יש שם ארבעה מקרים מדווחים

פנינה תמנו: של מה?     

מיכל שיינפלד: מקרה אחד של אונס ועוד שלושה מקרים של הטרדות

מיכל שיינפלד:  זה מקרה אחד זה באמת פגיעה קשה, ושלושה מקרים של הטרדות

פנינה תמנו: אוקיי

מיכל שיינפלד: אני, אני מרגישה, עוד פעם, גם אנחנו, באופן מיידי, כשזה מקרה קיצוני אני מדווחת ישר לרחל

פנינה תמנו: שאלה, לגבי מקרה האונס, זה במקום, בעצם בגוף המפעיל?     

מיכל שיינפלד: זה לא היה, זה היה בדירת שירות

מיכל שיינפלד:  זה היה בדירת שירות של הבת

פנינה תמנו: של, זה, הגיע אורח?     

מיכל שיינפלד: אורח, אורח שהגיע לאחת מבנות השירות, כן

פנינה תמנו: הבנתי

מיכל שיינפלד: בסדר, פה שיתפנו פעולה עם הבת שרצתה - - -     

פנינה תמנו: שנייה רגע, אני רק, גם חשוב להבחין, בנתונים שתאפסו, כמה זה בתוך הגוף המפעיל לבין גורם חיצוני, פוגע חיצוני

פנינה תמנו:  כי אתמול למשל, ואני, סליחה שאני כל שנייה מזכירה את זה, אבל 70% מהפוגעים בגופי הביטחון זה מפקדים ישירים או מישהו ממש באזור, בתוך אותו הגוף

פנינה תמנו:  וזה שני דברים שונים לחלוטין

פנינה תמנו:  הפגיעה היא פגיעה, אבל אנחנו מאוד רוצים לראות את תמונת המצב, כי אם אנחנו נראה שיש גוף, וזה משהו שהוא חשוב לכם, שבאופן סיסטמתי באותו מקום יש פגיעות - - -     

אורית סטרוק: נו על זה אני דיברתי

אורית סטרוק:  זה בדיוק הכשל

אורית סטרוק:  אני דיברתי על זה שאם יש גוף מפעיל שבו יש פוגע, בסדר? אנחנו רוצים אנחנו להכיר את זה, כדי קודם כל להפסיק את השירות בגוף הזה

פנינה תמנו: נכון

אורית סטרוק: ואנחנו לא מקבלים את הנתון הזה בגלל הכשל המבני

אורית סטרוק:  זה דבר שאנחנו צריכים לפתור מול הנציבות

פנינה תמנו: כן, אבל בתור ההתחלה, תיקחו את הנתונים שיש לכם ותפלחו אותם

פנינה תמנו:  זה מה שאני אומרת

פנינה תמנו:  כי אנחנו לא מצליחים לקבל תמונת מצב שהיא שקופה לחלוטין, ממה שיש

פנינה תמנו:  אני לא אומרת ממה שאין

פנינה תמנו:  וגם אין צריך להשקיע מיליונים, כמה מיליונים בודקים בשביל לבדוק ולעשות מחקר, אז לעשות

פנינה תמנו:  אז שיהיה

פנינה תמנו:  בסוף, אנחנו שולחים את הילדים שלנו

פנינה תמנו:  הם חוסכים לנו מאות מיליוני שקלים, אם לא מיליארדים, בשנה, עצם כוח האדם שלהם

פנינה תמנו:  הם מצילים יום-יום ילדים וקשישים ומי לא

אורית סטרוק: נכון

פנינה תמנו: אז אני חושבת שאנחנו כמדינה חייבים להשקיע את מלוא התקציבים והתשומות בשביל שנבין את תמונת המצב ונטפל בזה באופן הכי הכי הכי נוקב, ואני מסכימה איתך, יש כשלים

אורית סטרוק: אני רק אגיד ברשותך

אורית סטרוק:  ברשותך אני רק אגיד, אני מסכימה שפילוח הנתונים הוא חשוב, חשוב לא פחות

אורית סטרוק:  לא להסתכל על זה בצורה מספרית רק, אלא בצורה ממוקדת אירוע

אורית סטרוק:  יש אירוע, יש מקום מסוים

אורית סטרוק:  זה לא מעניין אותי אם הוא אחד ממיליון, לא חשוב

אורית סטרוק:  במקום הזה צריכים לטפל עד העצם ולוודא שאם יש שם גורם שהוא מצד אחד פוגע ומצד שני לא מורחק, אנחנו לא נשלח לשם בני ובנות שירות

פנינה תמנו: נכון

אורית סטרוק: זאת הנקודה

פנינה תמנו: אוקיי, תמשיכי

מיכל שיינפלד: אני חייבת לציין שעם הגופים המפעילים, במקרה ויש לנו שם מקרים של הטרדות, ממש עובדים בשיתוף פעולה מלא, והמטריד, עוד פעם, ככל שהדרגה שלו בעצם פחות גבוהה זה יותר קל

מיכל שיינפלד:  כי אם זה מאבטח אז הם באופן מיידי מפטרים אותו, מעבירים אותו מקום, אני לא יודעת, הוא לא יהיה באזור של הבת

פנינה תמנו: כן

פנינה תמנו:  ואם הוא, ואז אתם נתקלים עם זה עד דרגה יותר, שם זה הופך להיות מורכב

מיכל שיינפלד: כן, בוודאי שיש הבדלים, כמה מהר הדברים קורים

מיכל שיינפלד:  אבל סך הכל יש שיתוף פעולה

מיכל שיינפלד:  הבת כמובן מקבלת באופן אוטומטי, שזה באמת מהרשות, שמונה ימי חופש

מיכל שיינפלד:  לא משנה איפה היא הוטרדה

מיכל שיינפלד:  ואז אנחנו באמת, גם אצלנו, עו"סית נפגשת איתה כמה שיותר צמוד לאירוע

מיכל שיינפלד:  וממשיכים טיפול לפי מקרה

פנינה תמנו: תודה, תודה רבה

פנינה תמנו:  כן

יסכה רובין: יסכה רובין, אני מנהלת משאבי אנוש בעמותת "אופק", וכמובן גם ממונה על הטרדות מיניות, על מניעה וגם טיפול

יסכה רובין:  אני אגיד שאצלנו היו שמונה מקרים בשנה האחרונה

יסכה רובין:  אנחנו עמותה בסדר גודל קצת אחר

יסכה רובין:  הוקמנו לפני חמש שנים, אנחנו עמותת בת של קרן רש"י

יסכה רובין:  ואני אגיד שמבחינתנו - - -     

פנינה תמנו: אוקיי, כמה בני ובנות שירות לאומי?     

יסכה רובין: אז אנחנו מדברים על 1,000 בחברה היהודית והערבית, המגזר הכללי

יסכה רובין:  מתוך המספר הזה הוא מתייחס גם באמת לחברה היהודית וגם לחברה הערבית, אבל אני כן אגיד שבחברה הערבית אנחנו עוד, זה תהליך אחר והוא ארוך

יסכה רובין:  רוב המקרים מדווחים לנו מהחברה היהודית באמת

יסכה רובין:  אני יכולה להגיד שמתוך שמונה מקרים, אז באמת אני מחשיבה מקרה באמת גם אם זה הערה הכי קטנה שבת שירות שלנו קיבלה בתחבורה ציבורית כשהיא נסעה

יסכה רובין:  כל מקרה כזה מדווח

יסכה רובין:  אני אגיד שאנחנו ממלאים דו"ח וגם בקשר עם רחל, אינטנסיבי מאוד

יסכה רובין:  כמעט כל פעם באמת הרמת טלפון

יסכה רובין:  זה משהו באמת ברמה שברגע שקיבלנו תשובה אנחנו מטפלים

יסכה רובין:  וזהו, אני חושבת שזה מתחלק לשני צירים

יסכה רובין:  האחד זה באמת הבת, היא צריכה לקבל את כל, בת וגם בנים, הם צריכים באמת לקבל את כל הסיוע S

יסכה רובין: O

יסכה רובין: S שאם זה באמת ליווי מקצועי מעו"סית, שיחת סיוע ראשונית שבאמת המרכז נתן לנו ככה הכשרות מאוד מאוד משמעותיות לרכזות שלנו

יסכה רובין:  אני חושבת שככל שהקשר - - -     

פנינה תמנו: שזה בעצם התוצר של שיתוף הפעולה של הרשות והמרכזים

פנינה תמנו:  אוקיי

יסכה רובין: אני חושבת שככל שהרכזות שלנו יותר מחוברות למתנדבים ורואות אותם יותר, יצופו אוטומטית יותר דברים

יסכה רובין:  ובעצם אני הייתי רוצה להגיע למצב שאנחנו נהיה הראשונים שיודעים, וממש ברגע האמת

יסכה רובין:  ואני חושבת שזה תהליך וזה משהו שאנחנו, לאט לאט באמת הרכזות נכנסות לזה וגם יודעות באמת לתת מענה

יסכה רובין:  צריך לדעת לתת מענה למקרים כאלה

פנינה תמנו: תודה

רחל ביאלקוביץ':  אני יכולה, ברשותך, להוסיף עוד משהו

רחל ביאלקוביץ':  הבנתי, אני שומעת שהכמות של המקרים הקשים היא גבוהה, אבל צריך גם לזכור שהמקרים הקשים הם בוודאי מדווחים

רחל ביאלקוביץ':  המקרים הפחות קשים, ההטרדות בהן אנחנו קצת חסרים בדיווח, לכן זה נראה שמבחינת אחוזים אנחנו עם כמות מאוד מאוד גדולה, וצריך לזכור את זה

פנינה תמנו: אילה מאיר, קודם קטעתי אותך כשאמרת שנת 2023

פנינה תמנו:  מה?     

אילה מאיר: אז הנה, ברבעון הראשון השנה, עד דצמבר, מדווחים אצלנו שמונה מקרים, מתוכם שלושה באוכלוסיות בסיכון וחמישה באוכלוסייה כללית

אילה מאיר:  מקום אחד מתוך השמונה הוא במקום השירות, והשאר בדרך, בדירה, בתחבורה ציבורית

פנינה תמנו: ומה קרה במקום השירות במקרה הזה?     

אילה מאיר: במקום השירות, אני יכולה - - -     

פנינה תמנו: את צריכה, שנייה, את צריכה, כן? אני לא באה לחנך אותך, אבל אם יש מקרה בתוך הגוף את צריכה להכיר אותו

פנינה תמנו:  את צריכה להכיר כל מקרה

אילה מאיר: אני מכירה - - -     

פנינה תמנו: אלא אם כן, לא, אני שאלתי אותך

פנינה תמנו:  אז בואי תגידי לי מה קרה

אילה מאיר: זה היה שומר בבית ספר

פנינה תמנו: ומה קרה? איפה היא? איפה הוא?     

אילה מאיר: יום למחרת הוא פוטר

פנינה תמנו: הוא פוטר?     

אילה מאיר: כן

פנינה תמנו: ומה איתה?     

אילה מאיר: מה איתה? היא ביקשה יום אחד של חופשה

אילה מאיר:  היא ביקשה לחזור לבית הספר ברגע שהיא הבינה שהיא הורחק מהמקום, היא חזרה

פנינה תמנו: ונתתם לה מענה טיפולי?     

אילה מאיר: בוודאי, בוודאי

פנינה תמנו: יופי

פנינה תמנו:  איפה יתר היוהל"ניות? נקרא לזה ככה, דווקא נתחיל להשריש את זה שזה יוהל"ניות

פנינה תמנו:  אתמול דיברנו על זה שזה לא צריך להיות בנוסף לתפקיד אלא בתפקיד נפרד

פנינה תמנו:  זה צריך להיות תפקיד בפני עצמו

פנינה תמנו:  למה? כי אני חושבת שהן גם צריכות לצאת לשטח

פנינה תמנו:  זאת אומרת, ברגע, לא גם מערך סוציאלי וגם מטפלת בהטרדות מיניות ובמוגנות

פנינה תמנו:  זה צריך להיות תפקיד שהרשות נותנת הנחיה לגופים, בפני עצמו

פנינה תמנו:  אגב, גם עכשיו במשטרה ובגופי הביטחון מתחילים להבין

פנינה תמנו:  ולרדת וגם לפקח, להבין את האווירה שבה נמצאות בנות השירות הלאומי

פנינה תמנו:  ברגע שהגופים המפעילים יבינו שיש פיקוח, בלי לומר להם מתי מגיעים, ולצפות ולראות שהן באמת נמצאות בסביבה מוגנת, אז אנחנו נראה שיש גם יותר שינויים

פנינה תמנו:  יתר הזה, אתם הזמנתם נציגות?     

אורית סטרוק: אני רוצה להגיב בהקשר הזה

אורית סטרוק:  אני בכיף, בשמחה אקח את העצה שלך

אורית סטרוק:  אני רק רוצה להגיד שבמסגרת התקציב שעומד לרשותי - - -     

פנינה תמנו: לא, זה תקציב של המפעיל

אורית סטרוק: לא, לא, לא, הם - - -     

פנינה תמנו: הם של המפעילים

פנינה תמנו:  המפעיל - - -     

אורית סטרוק: של המוכרים - - -     

ראובן פינסקי: המוכרים היא מדברת

פנינה תמנו: המפעיל המוכר יצטרך בצוות כוח האדם שלו לשים פונקציה כזאת

פנינה תמנו:  אתה מסכים איתי?     

אורית סטרוק: רגע, אני שנייה רוצה רק להגיד איפה אני מבחינתי כשרה החלטתי כרגע במסגרתה תקציב שעומד לרשותנו לשים את הדגש

אורית סטרוק:  אנחנו נשים את הדגש על הרכזות, משום שהרכזות פוגשות את הבנות, ואני רוצה לומר, לא רק את הבנות גם את הבנים, כן?     

פנינה תמנו: כן

אורית סטרוק: אני גם רוצה לומר שהרבה פעמים יש לנו בעיה שמתנדב או מתנדבת שעוברים פגיעה לא פותחים, לא מספרים ולא משתפים, ואז אם רכזת, ככל שהיא מגיעה יותר לדירה ולמפגש, כולל של החברות או החברים שנמצאים באותה דירה - - -     

פנינה תמנו: יש לה יותר כלים

אורית סטרוק: אנחנו בונים אצלם את היכולות לזהות בעיה גם אם היא לא מדווחת

אורית סטרוק:  וזה לא פחות חשוב

אורית סטרוק:  כי הרבה פעמים משתיקים, שומרים בפנים, ואז הבעיה מחמירה

אורית סטרוק:  אז אנחנו, בשלב ראשון, מבחינתי, בעיניים שלי, בהנחיה שלי גם ובתוספת התקציב שהצלחנו להשיג, קודם כל לתגבר את הרכזות, את ההכשרה של הרכזות, לצמצם את מספר המתנדבים שמסורים לכל רכזת

אורית סטרוק:  בשביל שיהיה לנו פה עין נוספת שפותחת עין על התנהגות חריגה, שומעת גם מהסביבה, ומייצרת בעצם את היכולת של הבת גם לפתוח ולהגיד שקרה משהו

פנינה תמנו: אז ראשית אני מסכימה איתך, אבל זה לא או זה או זה, זה גם זה וגם זה

פנינה תמנו:  ואני חושבת שהרכזות באמת זה חשוב ההכשרה שלהן

פנינה תמנו:  לא, לא, בסוף, כשהמדינה מתקשרת עם גוף מוכר, הביאה X תקציב, יש לה גם התניות מסוימות

פנינה תמנו:  בתוך זה צריך להגיד להם תמצאו את התקן הראוי

פנינה תמנו:  ואני חושבת שזה תקן של, אגב, זה גם נכון שזה יהיו עובדות סוציאליות

אורית סטרוק: את מדברת עכשיו על הגוף המפעיל

ראובן פינסקי: זה עובדות סוציאליות היום

אורית סטרוק: מי שמקבל את השירות

פנינה תמנו: כן, כן, כן

פנינה תמנו:  אני אומרת, לא, הגוף המוכר שיש לו במצבת כוח האדם שלו, זה צריך להיות תקן מופרד, וזו צריכה להיות ההתניה של הממשלה – אתה רוצה להפעיל? יש לך, קיבלת תקציב מסוים, יש לך 100 או 200 מצבת כוח האדם, בתוך זה אתה כולל גם מישהי שאמונה על הדבר הזה

מאירה בסוק: יש ממונה, נגיד מפעיל של 200 איש

פנינה תמנו: כן

מאירה בסוק: יש לו ממונה על הטרדות מיניות

פנינה תמנו: לא, אבל זה בנוסף לתפקיד

מאירה בסוק: עוד אחד? אני לא חושבת

פנינה תמנו: לא, זה בנוסף לתפקיד

פנינה תמנו:  זה תמיד בנוסף לתפקיד

פנינה תמנו:  על זה אני מדברת

פנינה תמנו:  אז תעקבי אחריי

פנינה תמנו:  בבקשה, חבר הכנסת סגלוביץ'

יואב סגלוביץ': רציתי לשאול רק שאלה לגבי, מעבר לנתונים

יואב סגלוביץ':  תראו, הרכזות, זה לא עיקר עיסוקן

יואב סגלוביץ':  בואו, להגדיל את מספר הרכזות זה בסדר, אבל זה שמרכז עיסוקן של הרכזות זה הטרדות מיניות

יואב סגלוביץ':  מה לגבי אפשרות דיווח טכנולוגי

יואב סגלוביץ':  אנחנו מחפשים כל הזמן את האנשים, סך הכל אחד הדברים הטובים שעובדים זה אפשרות - - -     

פנינה תמנו: כתובת לבנות

יואב סגלוביץ': כן, אפשרות

יואב סגלוביץ':  כן, לבנות

יואב סגלוביץ':  עזבו רגע את רכזות, עזבו את כולם

יואב סגלוביץ':  יש כאלה שמעדיפים להעביר את הדיווח אפילו אנונימי

פנינה תמנו: נכון

יואב סגלוביץ': אבל לפחות שנדע

יואב סגלוביץ':  השאלה אם יש איזו כתובת שאפשר

ראובן פינסקי: יש כתובת שממונה על הפניות ברשות

ראובן פינסקי:  יש את הכתובת של העו"סית בכל אחת מהעמותות, גם כתובת אימייל וגם ווטסאפ, ברוב העמותות, ואצלנו כמובן גם יש אפשרות בווטסאפ

יואב סגלוביץ': הנשים שיוצאות לשירות

ראובן פינסקי: היא יודעת

יואב סגלוביץ': נגיד ביתי יוצאת לשירות לאומי

ראובן פינסקי: כן

יואב סגלוביץ': במהלך המפגשים, כמה הנושא הזה נמצא על סדר היום בהדרכה שלהן טרם תחילת השירות?      

ראובן פינסקי: אז כל נושא ההכשרות האיגוד אמור להציג במסגרת המצגת שלו

פנינה תמנו: תכף אנחנו נגיע לזה

ראובן פינסקי: זה נמצא גם בפתיחת השנה

ראובן פינסקי:  גם הרכזת מקבלת הכשרה וגם הממונה מקבלת הכשרה

פנינה תמנו: תכף אנחנו נגיע לזה, אבל צודק סגלוביץ'

פנינה תמנו:  אני חושבת שיש כבר תקדימים

פנינה תמנו:  אולי צריך גם שתשבו, שראובן ישב עם מי שאמונים בגופים אחרים, בלהבין יש כתובות דיגיטליות

פנינה תמנו:  בדיוק, שי כתובות דיגיטליות

פנינה תמנו:  כמו פנקס כיס שמייצרים, או פנקס כיס אבל בתוך האפליקציות, כדי שהן לא יחששו לדווח

פנינה תמנו:  לפעמים זה יהיה אנונימי ולפעמים זה דווקא מדרבן אותם

פנינה תמנו:  ברגע שאם ירגישו, נגיד מישהי שולחת בהתחלה אנונימי כי היא נפגעה

פנינה תמנו:  אבל ברגע שהיא רואה שיש תגובה, או פתאום זה מציף לה את כל דרכי הפעולה, יכול להיות שזה ידרבן אותה באמת ללכת

פנינה תמנו:  וזה קשה, קשה מאוד לדמיין ילדה בת 18, ילדה – צעירות בנות 18 שיוצאות לעולם

פנינה תמנו:  אם היא עברה פגיעה, רק התהליך, אנחנו מכירים את זה פה, אנחנו דנים בזה השכם וערב

פנינה תמנו:  חברת הכנסת מטי, את תרצי לדבר עכשיו או שאת רוצה קודם להקשיב? נציבות שירות המדינה, בבקשה, ואז אנחנו נשאיר גם זמן לכל הפעולות והכל

ראובן פינסקי: האיגוד

פנינה תמנו: כן, את האיגוד אנחנו נשמע ואת הכל

יפית איצקוביץ': אז אני יפית איצקוביץ', סגנית מנהל אגף המשמעת בנציבות שירות המדינה

יפית איצקוביץ':  לנו אין כרגע נתונים לגבי סוג הנפגעת

יפית איצקוביץ':  זאת אומרת, הנתונים אצלנו עד היום נשמרו בתוך מערכת ממוחשבת מאוד מיושנת, אנחנו דיברנו על זה בכמה דיונים

פנינה תמנו: לא לדבר איתי על מערכות מחשוביות

פנינה תמנו:  דברי איתי על מספרים, סליחה

יפית איצקוביץ': אוקיי, אז אנחנו - - -     

פנינה תמנו: סליחה

יפית איצקוביץ': כן, אז המערכת הממוחשבת - - -     

פנינה תמנו: אם לא, אני עכשיו מתקשרת לנציב שהוא בכבודו ובעצמו יבוא

פנינה תמנו:  אתם קיבלתם אחריות וסמכות, מדברים איתי כל פעם שאתם מגיעים לפה אתם מדברים איתי על מערכות

פנינה תמנו:  דברי איתי נתונים

פנינה תמנו:  כרגע אתם הכתובת

פנינה תמנו:  תקשיבי

יפית איצקוביץ': כן

פנינה תמנו: אתם הכתובת

פנינה תמנו:  הסמכות היא שלכם, אתם אמורים לעקוב אחרי הבנות שלנו והבנים שלנו

פנינה תמנו:  אני מבקשת שתגידי לי את הנתונים שאתם מקבלים אליכם

יפית איצקוביץ': לי יש נתונים עם כמות הפניות שאנחנו מקבלים בנושא הזה של כל הגופים שאנחנו אחראים עליהם

פנינה תמנו: אז שירות לאומי אני רוצה שתגידי לי כמה

אורית סטרוק: לא, אין להם, זה בדיוק הכשל

יפית איצקוביץ': אין לי נתונים לגבי סוג הנפגעות

יפית איצקוביץ':  הנתונים נשמרים - - -     

פנינה תמנו: מה זה סוג, אני לא מבינה את הדבר הזה, אז על מה את אמונה?      

יפית איצקוביץ': אני רוצה להסביר

פנינה תמנו: זה התפקיד שלך

יפית איצקוביץ': אני אמונה לשמור, לטפל בתלונות של הטרדות מיניות בכל הגופים שאנחנו אחראים עליהם

פנינה תמנו: איך תטפלי אם את לא יודעת מי סוגי הנפגעות?     

יפית איצקוביץ': אני יודעת כל מקרה מטופל

יפית איצקוביץ':  יש לנו מערכת - - -     

פנינה תמנו: לא, לא, אם כל מקרה מטופל את אמורה לדעת מי הן בנות השירות הלאומי

יפית איצקוביץ': אני רוצה להסביר

יפית איצקוביץ':  אני רוצה להסביר

פנינה תמנו: פשוט מקומם

יפית איצקוביץ': אחרי פניות רבות במשך שנים כדי להקים מערכת מתאימה, הוקמה המערכת, יש לנו מערכת חדשה שמוטמעת היום

יפית איצקוביץ':  בסוף השנה הבאה, זאת אומרת, כל התיקים משנת 2023, התיקים החדשים שנכנסים, יש לנו גם את הרישום לגבי סוג הנפגעת

יפית איצקוביץ':  ואנחנו מתחילים לספור את זה מעכשיו, ובתום 2023 - - -     

פנינה תמנו: סליחה, אתם מחויבים לדווח לנציבות?     

אורית סטרוק: לא, זה הפוך

ראובן פינסקי: אנחנו לנציבות? הפוך

פנינה תמנו: לא

פנינה תמנו:  הם אמורים להגיד לכם? תראו, ברדק אחד גדול

ראובן פינסקי: לא מחויבים, אבל כתפיסה

יפית איצקוביץ': לא, אבל כן יש דיווח

יפית איצקוביץ':  זה לא שאין דיווח

פנינה תמנו: ממי יש לכם את הדיווח?     

יפית איצקוביץ': רגע שנייה

יפית איצקוביץ':  הממונות שמקבלות, אצלנו הרי, כל גוף, משרד ממשלתי או גוף שחוק המשמעת חל עליו

פנינה תמנו: נגיד בית חולים

יפית איצקוביץ': יש לו ממונה על התחום של שוויון מגדרי, שהיא מקבלת את התלונות על הטרדה מינית

יפית איצקוביץ':  הממונות, כשהן מקבלות פניה ממתלוננת, הן מציגות לה את האפשרות לפנות לעמותה שלה בשירות הלאומי, והן מקשרות ביניהן ככל שהנפגעת מסכימה

יפית איצקוביץ':  הגענו, שיבנו בכמה פגישות עם רשות השירות הלאומי, עם ראובן, עם יואב, אנחנו מקימים נוהל חדש בנושא הזה כדי שכל הנתונים האלה יועברו אליהם, גם אם הנפגעת לא רוצה - - -     

פנינה תמנו: אל תדברי איתי על דרכי טיפול

פנינה תמנו:  סליחה

יפית איצקוביץ': לא, אנחנו מדברות על נתונים

פנינה תמנו: לא, לא, לא

פנינה תמנו:  זה שאת לא יודעת - - -     

יפית איצקוביץ': אני מדברת על נתונים

פנינה תמנו: זה שאת לא יודעת, סליחה, זה שאת לא יודעת כמה בתי חולים דיווחו לך, כמה בנות שירות לאומי נפגעו, זו לדוגמא, זה פשוט מחדל

פנינה תמנו:  זה מחדל

יפית איצקוביץ': אנחנו מקבלים פניות מהנפגעות - - -     

פנינה תמנו: שנייה, למה את מקבלת? בשביל לתייק את זה?     

יפית איצקוביץ': חס וחלילה

פנינה תמנו: אני באמת שואלת עכשיו, אני לא מדברת ברמה האישית, את בעלת תפקיד

יפית איצקוביץ': סליחה, נכון, אנחנו לא מתייקים שום דבר

פנינה תמנו: שנייה, את לא נכנסת בדברים שלי

פנינה תמנו:  זו פעם שנייה שאני מרגישה שאני ניצבת מול נציבות, שאגב יש לי חלקים אחרים שיש לי הערכה, אבל זה לא הגיוני

פנינה תמנו:  אם אתם לא מסוגלים לעשות את זה, אנא תואילו בטובכם, תגיעו לממשלה, ואני קוראת לך השרה סטרוק, אני אומרת לך, זו לא פעם ראשונה, אתם תעשו דיון בממשלה על הדבר הזה

פנינה תמנו:  כי אחרת זה לעשות ישראבלוף

אורית סטרוק: אני אגיד

פנינה תמנו: ישראבלוף וצחוק מהבנות שלנו, וזה בדיוק קרה גם עם העובדות של "צפת", של בית חולים "צפת", ששאלתי גם שם כמה שאלות, ואת הצפת את זה בעצמך אמרת על המערכות שהן מיושנות

פנינה תמנו:  זה לא הסיפור, מצידי שישבו שם ויכתבו ידני, ידני

פנינה תמנו:  כל תלונה שיש של הבנות שלנו

פנינה תמנו:  אבל את לא יכולה להגיע לוועדה בכנסת בלי נתונים ולצפות שאנחנו פה נשב באיזו שלוות נפש

פנינה תמנו:  כן, בבקשה כבוד השרה

אורית סטרוק: אני, כפי שאמרתי בפתיח ואני אומרת את זה גם עכשיו

אורית סטרוק:  אני מתכוונת, אחרי שבדקתי לעומק את נקודת הכשל, אני מתכוונת לקיים פגישה אישית שלי עם הנציג על הנושא הזה, כדי שאנחנו נפתור את זה

יפית איצקוביץ': הפתרון אבל - - -     

אורית סטרוק: כי אנחנו יודעים לתת את הפתרונות, בנינו את הכלים, לא לחינם ערכנו את המחקר, ואני אשמח שהאיגוד יציג את המחקר שערכנו

אורית סטרוק:  בנינו את הכלים יחד עם האיגוד, עם הגורמים הכי מקצועיים, אנחנו יודעים ואנחנו צריכים את הנתונים המלאים כדי לבצע - - -     

פנינה תמנו: אל מול התשובה הזאת - - -     

יפית איצקוביץ': הוסכם להעביר את כל הנתונים

יפית איצקוביץ':  כל ממונה שמקבלת, היא תעביר נתונים לגבי - - -     

פנינה תמנו:  אנחנו לא ביקשנו ממונה

פנינה תמנו:  תעשו את העבודה שלכם, היא תהיה אחראית על העבודה של הממונות שלה

פנינה תמנו:  הם, אני רוצה לומר לך - - -     

יפית איצקוביץ': אני לא מדברת על הממונות שלה, אני מדברת על הממונות שלנו

פנינה תמנו: אני ביקשתי מהם נתונים, הם לפחות הביאו משהו

פנינה תמנו:  את לא נותנת לי נתונים

יפית איצקוביץ': אני יכולה לומר לך - - -     

פנינה תמנו: עכשיו, את צריכה להבין, שנייה את לא נכנסת לדברים שלי

פנינה תמנו:  את צריכה להבין, הן יכולות לקבל מהממונות שלהן, אבל אתם, יש לכם בכל הגופים האלה, מתוך הכמה דיברנו? אלף ו? כמה גופים מפעילים?     

ראובן פינסקי: 1,250

פנינה תמנו: 1,250 גופים - - -     

יפית איצקוביץ': כולם הם תחת שירות המדינה

פנינה תמנו: שרבים מהם זה גופי מדינה, שהם מדווחים ישירות

יפית איצקוביץ': לא כולם מדווחים אלינו

פנינה תמנו: שנייה, הם מדווחים, רבים מהם כנראה מדווחים אליכם

פנינה תמנו:  עכשיו, אם את היית מביאה תמונת מצב, היינו מקבלים את תמונת המצב שלהם, יכולנו לשער שזה אולי שליש מהדיווחים

פנינה תמנו:  אבל את לא מביאה לנו שום דבר

יפית איצקוביץ': יש לנו בשנת 2022 - 424 פניות

יפית איצקוביץ':  הטרדות מיניות ועבירות מין בכל הגופים שאנחנו אחראים עליהם

פנינה תמנו: זה בנות שירות לאומי?     

יפית איצקוביץ': לא

פנינה תמנו: אז אני מבקשת ממך ש-400 לא קשה לפלח, אוקיי? את ה-400 תפלחו

יפית איצקוביץ': אנחנו לא יכולים לשבת תיק תיק

פנינה תמנו: תשבו תיק תיק

פנינה תמנו:  אתם תשבו תיק תיק, ואני מבקשת להוציא מכתב חריף לנציב, זה שאת אומרת לי "אני לא יכולה לשבת תיק תיק" ב-400 תלונות, זה בושה וחרפה

פנינה תמנו:  אני רוצה מכתב חריף לנציב על הדבר הזה

פנינה תמנו:  לא יכול להיות שאני אקבל תשובות כאלה, שהם לא יכולים לפלח 400 תיקים

פנינה תמנו:  את תכירי בזה שיש הבדל בין ילדה בת 18, פגיעה היא פגיעה, אבל אם אני שולחת מתנדבת בת 18 שאין לה כלים, שי הבדל מאוד מאוד גדול לבין מישהו שכבר מכירה את חיי האזרחות

פנינה תמנו:  גם ביכולת להתגונן מפני הטרדות מיניות

יפית איצקוביץ': אני מסכימה עם כל מילה, אבל הטיפול שלנו הוא הטיפול המיטבי שנעשה

אורית סטרוק: אני רוצה להגיד שני דברים

אורית סטרוק:  שני דברים, ברשותך

יפית איצקוביץ': אנחנו לא מזלזלים בטיפול

אורית סטרוק: אחד, אפשר לפלח בקלות לפי מספרי תעודות זהות

אורית סטרוק:  בקלות

יפית איצקוביץ': אין לנו תעודות זהות

יפית איצקוביץ':  אנחנו לא שומרים את התיקים לפי תעודות זהות של נפגעות

פנינה תמנו: עוד יותר, זה רק מראה כמה זה, אז למה אתם, אז למה בזבוז הכסף הזה? אז למה הבזבוז? בואי תסבירי לי למה צריך אתכם אם אתם לא מצליחים לעשות את זה? אני, באמת, אני מרגישה שאולי אני לא בסדר, אולי אני מטומטמת

פנינה תמנו:  סליחה על זה, טוב שזה לא משודר בערוץ עצמו וזה רק באתר

פנינה תמנו:  אבל, תסבירי

יפית איצקוביץ': אני רוצה להסביר

יפית איצקוביץ':  יצא לפי כחצי שנה דו"ח של מבקר המדינה שמדבר על המצב העגום ביחידת התביעה באגף המשמעת בנציבות, מבחינת משאבי האנוש שלנו וכוח האדם

יפית איצקוביץ':  אנחנו בשנים האחרונות, מוסיפים לנו כל הזמן גופים שאנחנו, שחוק המשמעת אחראי עליהם

יפית איצקוביץ':  אנחנו אחרים על 280,000 עובדים, והתקינה שלנו רק מצטמצמת

יפית איצקוביץ':  הבאנו את זה בפני, עשינו הליך של ייעוץ ארגוני בשנה האחרונה, הבאנו את הנתונים

יפית איצקוביץ':  הייעוץ הארגוני המליץ להכפיל

יפית איצקוביץ':  הייעוץ הארגוני המליץ להכפיל את כמות העובדים באגף

יפית איצקוביץ':  אנחנו הבאנו את זה בפני - - -     

פנינה תמנו: כמה יש לכם? כמה עובדים?     

יפית איצקוביץ': אנחנו כרגע עומדים על 25 עובדים

פנינה תמנו: 25 עובדים ואתם לא מצליחים לקחת 400 תיקים, שזה כל התיקים?     

יפית איצקוביץ': לא, זה כל התיקים על הטרדות מיניות

פנינה תמנו: לא יודעת, מטי, תגידי לי, 400 תיקים - - -     

מטי צרפתי הרכבי: היא הסבירה שעם מאתיים - - -      

יפית איצקוביץ': כל התיקים של ההטרדות המיניות

מטי צרפתי הרכבי: כמה גופים אתם?     

יפית איצקוביץ': אנחנו אחראים על - - -     

פנינה תמנו: אבל כמה תלונות אמרת לי שיש?     

יפית איצקוביץ': בהטרדות מיניות, אבל 25 עובדים לא עוסקים בהטרדות מיניות, עוסקים בכל המשמעת בכל שירות המדינה

פנינה תמנו: אני מדברת, אתם תתנו דגש מיוחד על הטרדות מיוחד ופגיעות מיניות - - -     

יפית איצקוביץ': אנחנו נותנים דגש

פנינה תמנו: שנייה, שנייה, שנייה

פנינה תמנו:  ו-400 תיקים, את תשימי על זה עובד

פנינה תמנו:  את המנהלת של האגף

יפית איצקוביץ': אני סגנית המנהלת

פנינה תמנו: הסגנית

פנינה תמנו:  ואם אתם לא חשבתם, כן? יש הבדל בין התעמרות בעבודה לבין פגיעה מינית

פנינה תמנו:  או שאני לא יודעת, או שאני צריכה לעדכן אתכם לשנת 2023

יפית איצקוביץ': רגע, סליחה

יפית איצקוביץ':  קודם כל, הטרדה מינית אסורה בשירות המדינה משנת 1988, עשר שנים לפני שנחקק החוק למניעת הטרדה מינית

יפית איצקוביץ':  אגף המשמעת הוא הגוף המקצועי ביותר שמטפל בנושא של הטרדות מיניות מזה עשרות שנים

יפית איצקוביץ':  כל הפסיקה של בית המשפט העליון שמפרשת את החוק למניעת הטרדה מינית, זה על ערעורים על בית הדין למשמעת

יפית איצקוביץ':  אני היום סגנית של מנהלת האגף, אני הייתי שמונה שנים ממונה על תחום ההטרדות המיניות באגף המשמעת, יש ממונה על התחום הזה מעל עשרים שנה באגף המשמעת

יפית איצקוביץ':  הכוח - - -     

פנינה תמנו: ועדיין את לא מסוגלת להביא לי פילוח של 400

פנינה תמנו:  את לא מסוגלת להגיד לי כמה בנות שירות לאומי

יפית איצקוביץ': עומס העבודה שמוטל עלינו הוא בלתי סביר בעליל

אורית סטרוק: אז רק תנו לנו את הנתונים, אנחנו נטפל

יפית איצקוביץ': הממונה אצלנו עובדת - - -     

פנינה תמנו: טוב, אנחנו נוציא מכתב חריף לנציג שירות המדינה

פנינה תמנו:  זה שלא חשבו שנכון וראוי לפלח את הדיווחים על התלונות המיניות ועל הטרדות מיניות - - -     

יפית איצקוביץ': אנחנו חושבים שנכון וראוי, לכן אנחנו עושים את זה

פנינה תמנו: זה בעיני חמור ביותר

פנינה תמנו:  עומס עבודה הוא ממש לא אמתלה בשביל להגיד שלא הספיקו לעשות את הפילוח הזה

פנינה תמנו:  אני רוצה לדעת בתוך זה כמה בנות שירות לאומי, הם דווחו על בנות שירות לאומי שנפגעו, כמה מתוך זה, וזה יצא אלייך מהפרוטוקול, כמה מתוך זה דווח לרשות, כמה מתוך, איך טיפלתם בתור, כנציבות, ואני רואה שאתם צריכים ממונה ספציפי על הדבר הזה שיודע - - -      

יפית איצקוביץ': יש לנו ממונה ספציפית על הדבר הזה שקורסת תחת העומס

פנינה תמנו: ולמה היא לא פה? כי היא קורסת תחת העומס

פנינה תמנו:  זה לא מספיק חשוב להגיע לפה?     

יפית איצקוביץ': קודם כל, אני אחראית עליה, אז הגעתי, הדמות הכי אחראית באגף על תחום הטרדות מיניות

יפית איצקוביץ':  זה תחום שנמצא תחת אחריות שלי, היא עובדת שלי

יפית איצקוביץ':  היא קורעת תחת העומס, היא עובדת באמת 27/7

יפית איצקוביץ':  אם היו כאן ממונות - - -     

פנינה תמנו: אני לא מזלזלת בעבודה שלכם, ועדיין

יפית איצקוביץ': מהמשרדים הממשלתיים, הם היו אומרים את זה

יפית איצקוביץ':  האופן שבו היא מטפלת בכל אירוע ואירוע

פנינה תמנו: טוב, טוב

פנינה תמנו:  טוב, תודה

פנינה תמנו:  תודה

פנינה תמנו:  אנחנו נעשה על זה גם אם צריך דיון נפרד

פנינה תמנו:  אבל זה בושה וכלימה

פנינה תמנו:  25 איש - - -     

יפית איצקוביץ': אנחנו נשמח

יפית איצקוביץ':  אנחנו נשמח שיהיה דיון נפרד בנושא

פנינה תמנו: כן, אבל אני לא פה באה כדי להגדיל את התקציבים של האגף שלכם

פנינה תמנו:  תעשו קודם כל את העבודה

יפית איצקוביץ': אבל - - -     

פנינה תמנו: תודה, בזה סיימתי

פנינה תמנו:  תודה, סיימתי

פנינה תמנו:  התשובות מאוד מקוממות

פנינה תמנו:  מאוד

אורית סטרוק: גבירתי יושבת הראש

פנינה תמנו: כן

אורית סטרוק: אני רק רוצה לשים את האצבע על נקודת הכשל מבחינתנו

פנינה תמנו: כן

אורית סטרוק: נקודת הכשל היא שלנציבות יש כלל שלפיו אם המתלוננת לא מוכנה שהתלונה תועבר אלינו, היא לא מועברת אלינו

פנינה תמנו: בנציבות?     

אורית סטרוק: נכון

אורית סטרוק:  עכשיו מה קורה? מה קורה? נניח שהמתלוננת הזו לא רוצה שאנחנו ניגע, היא לא רוצה את הטיפול שלנו היא רוצה טיפול אחר, זכותה אולי, בסדר? אבל בסוף בשורה התחתונה, אנחנו אמורים לשלוח - - -     

פנינה תמנו: נכון

אורית סטרוק: מתנדבים ומתנדבות נוספים לאותו מקום, בלי לדעת שקרה שם אירוע כזה

אורית סטרוק:  וזה מבחינתי לא מקובל

פנינה תמנו: אני חושבת שאת צודקת לחלוטין, השרה

פנינה תמנו:  אני חושבת שצריך או להביא החלטת ממשלה, או צריך לפתור את הדבר

אורית סטרוק: אני אשב עם הנציב קודם כל

פנינה תמנו: וצריך לפתור את זה דחוף

אורית סטרוק: אני אשב איתו על זה

פנינה תמנו: צריך לפתור את זה דחוף, וגם לבקש שכל הנתונים של ה-400 יגיעו אליכם

פנינה תמנו:  שתבינו בדיוק מי הגופים

ראובן פינסקי: 400 עובדי מדינה אנחנו לא צריכים לקבל

פנינה תמנו: לא, בתוך ה-400

ראובן פינסקי: אנחנו צריכים רק את הבנות, מתוכם

פנינה תמנו: מי הגופים, מי בנות השירות הלאומי

פנינה תמנו:  ממש, אתם חייבים לדעת, מה זאת אומרת? אם יש אותו מקום שפוגעים בו שוב ושוב ושוב, למה שנשלח את הבנות שלנו

פנינה תמנו:  מטי, את רוצה לדבר לפני שאני נותנת למרכזי הסיוע?     

מטי צרפתי הרכבי: רק קודם כל להודות על הדיון המאוד מאוד חשוב הזה

מטי צרפתי הרכבי:  וממה שככה הצלחתי לשמוע, נחשפה בעיה, או איזושהי לקונה של דיוק הנתונים על מנת שיהיה טיפול מערכתי סביב בנות שירות לאומי

מטי צרפתי הרכבי:  ואני ככה הייתי שמחה אם יהיה דיון נוסף

פנינה תמנו: יהיה דיון נוסף, כי כבר אני רואה שזמננו קצר

מטי צרפתי הרכבי: עוד חצי שנה, עוד שנה

מטי צרפתי הרכבי:  אחרי שהשרה למדה, ואחרי ששירות המדינה

אורית סטרוק: אנחנו שותפים בעניין הזה

פנינה תמנו: יהיה דיון נוסף, אבל הוא לא יהיה ביום רביעי בגלל קוצר הזמנים

מטי צרפתי הרכבי: אני חושבת שצריך לצאת מפה עם מסר אופטימי שלפחות הנושא עלה על סדר היום

פנינה תמנו: ושהוא מטופל, כן, מתחיל להיות בטיפול

מטי צרפתי הרכבי: ועל זה שהוא מתחיל להיות בטיפול, ואולי זה המסר החיובי

מטי צרפתי הרכבי:  האחריות שלנו כחברה היא לדאוג שהנערות האלה, הן באמת נערות, הן ילדות, תהיינה מוגנות במקום שהן נמצאות בו

מטי צרפתי הרכבי:  כמו בכל מקומות העבודה, כמובן, כמו בכל מקומות ההתנדבות, הצבא

מטי צרפתי הרכבי:  אבל זה נשוא מאוד מאוד רגיש

מטי צרפתי הרכבי:  אז אני מודה לך על הדיון החשוב

פנינה תמנו: תודה רבה מטי

פנינה תמנו:  מרכזי הסיוע, בבקשה

כרמית קלר-חלמיש: היי, ד"ר עו"ד כרמית קלר-חלמיש, מנהלת תחום מחקר

פנינה תמנו: תודה שאתם פה

כרמית קלר-חלמיש: תודה

כרמית קלר-חלמיש:  אני רוצה לפתוח במשהו אישי, ולהגיד שעשיתי בשנים האחרונות הרבה מאוד פרויקטים של מיפוי הטרדות ופגיעות מיניות בארגונים שונים

כרמית קלר-חלמיש:  ויחד עם השותף שלנו, ד"ר זאב לרר

כרמית קלר-חלמיש:  ואני חושבת שזה הפרויקט הכי קשה שנחשפתי אליו

כרמית קלר-חלמיש:  הישיבה עם בני ובנות השירות, והדברים שהם חשפו באמת קשים לשמוע, גם למי שמורגלת בתחום הזה

כרמית קלר-חלמיש:  ויחד עם זאת, אני רוצה להגיד, ולהגיד תודה גם לשירות הלאומי שבאמת עשו בחוויה שלי כל מה שאפשר לעשות, ולקחו את הנושא הזה מאוד ברצינות

כרמית קלר-חלמיש:  וגם תודה לרחל על הליווי השותף

פנינה תמנו: יפה, אני שמחה לשמוע את זה

פנינה תמנו:  ואם המרכזים אומרים

כרמית קלר-חלמיש: אז בגדול קצת על השיטה

כרמית קלר-חלמיש:  היא התבצעה במתודולוגיה שאנחנו פיתחנו ביחד עם ד"ר זאב לרר שמאפיינת פרקטיקות של הטרדות עד פגיעות מיניות, שזה קצת מעבר לסטטיסטיקה

כרמית קלר-חלמיש:  אנחנו בעצם מסתכלים איך מתנהלות הפרקטיקות, הרבה פעמים שזורות בשיגרות של הארגונים

כרמית קלר-חלמיש:  ואנחנו בעצם יושבים עם בני ובנות השירות הלאומי במקרה הזה, בקבוצות מיקוד, ושואלים אותם, שומעים מהם איך זה נראה בעיניהם

כרמית קלר-חלמיש:  פגשנו 12 קבוצות של בני ובנות השירות הלאומי מעמותות שונות, ממקומות עבודה שונים, ובעצם מה שעשינו, זה מיפינו קודם כל את גורמי הסיכון שלהם, שעלו פה כבר בדיון עד עכשיו אבל אני רק אסכם את זה

כרמית קלר-חלמיש:  הראשון זה חוויה חוץ-גילאית, בעוד מסלול החיים הנורמטיבי עובר מהתיכון דרך הצבא הרבה פעמים, איזושהי הכשרה אקדמאית או מקצועית ואז לשוק העבודה – בני ובנות השירות הלאומי, וזה נאמר פה כבר קודם, קופצים לשוק העבודה

כרמית קלר-חלמיש:  הם לא רגילים, הם לא מורגלים ביחסי כוח, הם לא יודעים להתמודד עם בוסים הרבה פעמים

כרמית קלר-חלמיש:  אין להם את ההכשרה המתאימה

כרמית קלר-חלמיש:       קחו בת שירות בת 18 למשל, שמגיעה יום אחד לעבוד במשטרת ישראל, שהוא ארגון מלא פרקטיקות בפני עצמו, והיא צריכה להתמודד עם הרבה מאוד דברים בשוק העבודה שהיא לא מכירה

כרמית קלר-חלמיש:  הגורם השני הוא מוחלשות

כרמית קלר-חלמיש:  כמו שצוין פה כבר קודם, בני ובנות השירות הלאומי הם הרבה פעמים נוער שלא גויס מסיבות כאלה ואחרות - - -     

פנינה תמנו: רקע דתי יותר, רקע

כרמית קלר-חלמיש: ואלה שלא מגיעים מרקע דתי מגיעים מרקע סוציו-אקונומי - - -     

פנינה תמנו: אוכלוסיות, כן, נערות בסיכון

כרמית קלר-חלמיש: נערים עם קשיי הסתגלות שבוחרים לפנות לשירות הלאומי, ומגיעים עם המאפיינים האלה גם לשירות הלאומי

כרמית קלר-חלמיש:  הדבר הבא זה שייכות ארגונית מורכבת

כרמית קלר-חלמיש:  באמת נאמר כל מה שיכולתי להגיד, רק ספרתי, הייתם משהו כמו 2

כרמית קלר-חלמיש: 5 דקות על השקף שבו ניסיתם להבין - - -     

פנינה תמנו: שזה שונה, אגב, מהצבא

פנינה תמנו:  כי בצבא ערוכים לקלוט את הגילאים האלה, זו הסביבה היותר רווחת

פנינה תמנו:  לעומת זאת, המקומות האלה לפעמים זה המקומות הכי קשים, זה הצמתים הכי קשים של החברה הישראלית

כרמית קלר-חלמיש: ואני גם רוצה לציין את זה שבן או בת השירות הם הרבה פעמים העובדים לא שייכים לארגון

כרמית קלר-חלמיש:  אנחנו רואים אפילו שקוראים להם "בן שירות" או "בת שירות"

כרמית קלר-חלמיש:  מגיעים לארגון ואומרים "איפה הבת שירות"

כרמית קלר-חלמיש:  היא אפילו לא זוכה לזה שיקראו לה בשם שלה

פנינה תמנו: וואו, זה נורא

כרמית קלר-חלמיש: אז המקום שלה בארגון הוא מאוד מאוד מוחלש, ולא ברור להם תמיד למי הם צריכים לפנות

כרמית קלר-חלמיש:  קיימתם פה דיון מי הממונה, מי הרכזת, מי האחראית, אז גם זה עלה מאוד מאוד חזק

כרמית קלר-חלמיש:  הבא זה הפקרה לשוק החופשי, בעצם שיטת מימון של מערך הטיפול

כרמית קלר-חלמיש:  זה גם, דיברתם על זה קצת, היא שונה מזאת של הצבא

כרמית קלר-חלמיש:  אין איזשהו גוף אחד שאמון על הטיפול בדבר הזה, זה עלה פה בקול מאוד חזק

כרמית קלר-חלמיש:  והדבר האחרון, שיש לנו בני ובנות שירות לאומי אזרחי ממגוון תרבותיות וחברות – חרדים, ערבים, דתיים, והדבר הזה גם מקשה על התאמה של הטיפול לכל התרבויות האלה

כרמית קלר-חלמיש:  בעצם אפיינו את הפרקטיקות של הטרדות ופגיעות מיניות בשירות לאומי אזרחי בשני צירים

כרמית קלר-חלמיש:  אחד זה מפגשים עם קהלים מורכבים, ותכף אני אפרט קצת, והשני זה שהות באזורים שהם בהם חשופים לסיכון

כרמית קלר-חלמיש:      אני רוצה להגיד שזה רק חלק מהדוגמאות, זה חלק קטן שבחרנו להביא לדיון

כרמית קלר-חלמיש:  שי מסמך מפורט שהוגש לשירות הלאומי והם עשו איתו עבודת עומק, שגם אחריי תציג

כרמית קלר-חלמיש:  אז ככה, אז הראשון זה קהלים מורכבים שבני ובנות השירות עובדים איתם

כרמית קלר-חלמיש:  גם קשישים, יש פה גם דוגמא

פנינה תמנו: כן, הלאה

כרמית קלר-חלמיש: מישהי שמספרת, אחד שעובד איתי, מתיידד איתי, הרבה פעמים הן אפילו לא מזהות את הפרקטיקות שמופעלות עליהן

כרמית קלר-חלמיש:  יש אנשים מבוגרים שבעיניים שלהן הם בטוחים, הם נראים כמו אבא שלהם, כמו מישהו מהמשפחה שלהם

כרמית קלר-חלמיש:  הם מתחילים איזשהם קשרי ידידות, אבל אז הוא מדבר איתה בשפה שהיא לא רגילה אליה, פונה אליה בדרך שהיא פוגענית עבורה

כרמית קלר-חלמיש:  אני לא אקריא את הציטוטים, אתם יודעים לקרוא בעצמכם

פנינה תמנו: הלאה

כרמית קלר-חלמיש: קשישים, קהלים מורכבים כמו קשישים הרבה פעמים, שפונים לצעירות בדרכים שפוגעניות עבורן

כרמית קלר-חלמיש:  קשיש שאומר לבת שירות "איזו יפה את, אני רוצה להחזיק לך את היד", היא לא יודעת מה לעשות עם זה

כרמית קלר-חלמיש:  אין לה הרבה פעמים ידע או דרכים לפעול, וגם הרבה פעמים לקשישים מוותרים כי הם אנשים מבוגרים שכבר לא - - -     

פנינה תמנו: כן, אבל זה מקרה "לייט", הלאה

כרמית קלר-חלמיש: המקרים שמובאים פה הם "לייט"

פנינה תמנו: אה, המקרים פה זה "לייט"?     

כרמית קלר-חלמיש: חלק מהמקרים פה הם "לייט", יש מקרים שהם יותר כבדים, אבל את אלה בחרנו יחסית "לייט"

כרמית קלר-חלמיש:  אז יש גם חלק גדול מבני ובנות השירות הלאומי הם מהקהילה הלהט"בית ויש התייחסות ממש מבזה, כפי שהם תיארו, כלפיהם

פנינה תמנו: באיזה מקרים קשים נחשפתם?     

כרמית קלר-חלמיש: מקרים קשים

פנינה תמנו: אז למה לא הבאת את זה לפה?     

כרמית קלר-חלמיש: לא, זה, הרוב שנחשפנו אליהם לא היו מקרים קשים

פנינה תמנו: אז מה המקרים הקשים שנחשפתם אליהם?     

כרמית קלר-חלמיש: אבל שוב, אמרתי, רגע, אמרתי בהתחלה, סליחה, שאני לא בסטטיסטיקות

כרמית קלר-חלמיש:  המחקר הזה הוא לא מחקר סטטיסטי, הוא מחקר שמתחקה אחרי הדברים - - -     

פנינה תמנו: מה המקרים הקשים שנחשפת אליהם ד"ר?     

כרמית קלר-חלמיש: המקרים הקשים שתכף נגיע אליהם, של נגיעות לא רצויות בתחבורה הציבורית ובדירות השירות

פנינה תמנו: אוקיי

כרמית קלר-חלמיש: והרבה פעמים, מה שבאמת משותף להכל, זה הקושי שלהם להבין את הסיטואציה שנרקמת תחת איזשהם יחסית של פטרונות, של דאגה, של חניכה בתוך אותו ארגון

כרמית קלר-חלמיש:  אז המרחבים המטרידים, בעצם יש שני מרחבים שזיהינו כאזורים מועדים לסיכון

כרמית קלר-חלמיש:  אחד זה דירות שירות

כרמית קלר-חלמיש:  דירות השירות הן דירות שמאכלסות מספר בנות שירות שגרות יחד, וממש מהוות איזשהו כר פורה שמושך אליו אנשים שמבקשים לפגוע בהן

כרמית קלר-חלמיש:  או בדרך מהתחבורה הציבורית, או ממש אנשים שמסתובבים סביב הדירות וצופים בהן

כרמית קלר-חלמיש:  גם את הערת קודם איזשהו מקרה שקרה בתוך דירת שירות, וזה ממש זוהה כאזור בסיכון

כרמית קלר-חלמיש:  והשני זה התחבורה הציבורית

כרמית קלר-חלמיש:  אני חייבת להגיד שהגעתי הבוקר ברכבת ישראל וצפיתי בזה במו עיני

כרמית קלר-חלמיש:  התחבורה הציבורית בישראל היא מאוד מאוד צפופה, והיא גם מאפשרת למי שרוצה לפגוע להיצמד ולגעת

פנינה תמנו: כן, אבל אני לא הולכת לנושא הזה כי אני רוצה דווקא דברים שקשורים באופן ישיר לשירות

פנינה תמנו:  אז תחבורה ציבורית אנחנו מבינים שכל ילד בן 18 יכול להיות חשוף

כרמית קלר-חלמיש: אבל בני ובנות השירות הלאומי, אני חושבת שהם חשופים קצת יותר, כי הם מזהים אותם בעיני, האנשים שרוצים לפגוע בהם

פנינה תמנו: לא, לא כתוב על המצב שאני בת שירות לאומי

פנינה תמנו:  אולי את יכולה להגיד שפוגעים יותר בדתיות

כרמית קלר-חלמיש: יכול להיות

פנינה תמנו: זה סוגיה אחרת

פנינה תמנו:  אני מדברת על דברים שקורים תוך כדי שירות, וזה מה שחשוב לי לשים עליו את הפוקוס

פנינה תמנו:  תודה רבה לך

כרמית קלר-חלמיש: רגע, שנייה, לפני זה

כרמית קלר-חלמיש:  אני רק רוצה להגיד שהמטרה של כל הפרויקט של המיפוי זה באמת לזהות את המקומות שבהם אפשר לטפל ולמנוע, ולעשות דברים אחרת

כרמית קלר-חלמיש:  כי המפה כשלעצמה, אין בה כלום אם לא עשינו איתה עבודה, ואת זה באמת תציג - - -     

פנינה תמנו: יש לי הרבה הערכה לעבודה של המרכזים

פנינה תמנו:  ליאת, את חברתי הוותיקה

פנינה תמנו:  אני חושבת שהייתי שמחה שתבקשו גם פילוח שקשור באופן ישיר לשירות של הבנות

פנינה תמנו:  כאן פחות ראיתי את זה

פנינה תמנו:  אני כן מברכת על שיתוף הפעולה שלכם עם המרכבים, אבל אם אנחנו רוצים לשנות מה שבאחריות שלנו זה, כפי שאמרתי, זה צריך להיות, שזה יותר במקומות העבודה

פנינה תמנו:  אני צריכה - - -     

כרמית קלר-חלמיש: רגע, אני אמשיך רגע להציג

פנינה תמנו: לא, את לא מציגה, את יכולה לבקש אבל לא ממשיכה להציג

כרמית קלר-חלמיש: אני יכולה?     

פנינה תמנו: אנחנו, יש לנו, השרה, גבירתי השרה, שנייה

פנינה תמנו:  יש לנו - - -     

כרמית קלר-חלמיש: זה ההמשך, זה מה שעשינו

פנינה תמנו: שנייה, אנחנו קצרים בזמן

פנינה תמנו:  גם אם אנחנו לא נעשה את זה היום, אני אמרתי שאנחנו נעשה דיון המשך, ממש בקרוב אני רוצה את זה

פנינה תמנו:  בשבועות הקרובים

פנינה תמנו:  מי היית רוצה, כבוד השרה, לפני שאנחנו מסכמים?     

אורית סטרוק: רציתי שהיא כן תדבר בנשוא ההכשרות

אורית סטרוק:  כי בעיני ההכשרות זה המניעה הכי בסיסית

אורית סטרוק:  ההכשרות גם לבנות וגם לרכזות, זה חשוב לי מאוד מאוד שהדברים האלה יישמעו

פנינה תמנו: אוקיי

פנינה תמנו:  יעל, מה שאנחנו נעשה, תספרי לנו ב-2-3 דקות כי אז אני צריכה לעשות סיכום

פנינה תמנו:  ב-11 אנחנו מתחילים מליאה, ואז על פי תקנון הכנסת אסור לנו בכלל להמשיך את הדיון

ליאת קליין: אני רוצה רק להגיד משהו אחד

פנינה תמנו: אבל, אתן באותו ארגון

ליאת קליין: לא, אני כבר לא במרכז לסיוע

פנינה תמנו: אני אתן לך בבקשה שתי דקות ואז אני צריכה לעשות סיכום

יעל טל פואה: בסדר, אני אשמח למצגת

פנינה תמנו: אם יישאר קצת זמן, אני אתן לך ליאת

פנינה תמנו:  בבקשה, בלי מצגת

פנינה תמנו:  בלי מצגת, רק לדבר

יעל טל פואה: להראות לכם את הנתונים

פנינה תמנו: לא עכשיו, זה יהיה בדיון הבא

יעל טל פואה: אוקיי

פנינה תמנו: בבקשה

יעל טל פואה: יעל טל פואה, אני מנהלת את מטה החינוך וההסברה באיגוד מרכזי הסיוע, ואני אגיד בהמשך לדברים שכרמית הציגה, שבעצם אנחנו מבינים, מבינים, שבנות ובני השירות הלאומי לא יודעים לשיים, לא יודעים להגיד, לזהות את הפגיעה ואת ההטרדה המינית, וזאת אחת מהבעיות המרכזיות שעלינו עליהן

יעל טל פואה:  זאת בעיה אחת, והבעיה השנייה היא שלא תמיד יודעים לתת את המענה הראוי

יעל טל פואה:  ובעצם אנחנו נכנסנו - - -     

פנינה תמנו: אז רגע, אז אחד זה הרכזות לא יכולות לזהות - - -     

יעל טל פואה: לא הרכזות, בנות ובני השירות

פנינה תמנו: אה, הם עצמם לא מזהים?     

יעל טל פואה: כן, כן, כן

יעל טל פואה:  לוקח זמן עד שאת מבינה שמה שקורה לך זה הטרדה מינית

פנינה תמנו: כן, הרבה פעמים זה פסיכולוגי, הם מנצלים את הבוסריות

יעל טל פואה: נכון, נכון

פנינה תמנו: וזה היה בשקף, שהם עושים איתם תהליך כלשהו של שיתוף, של זה, והן נורא תמימות

יעל טל פואה: בדיוק

יעל טל פואה:  בדיוק, הן תמימות, הן מגיעות באמת תמימות, צעירות

פנינה תמנו: נכון, לא רציתי להשתמש במילה הזו כי אני לא נוטה זה, אבל כן, לפעמים תמימות

יעל טל פואה: לא, לא, אני לא אומרת את זה בהאשמה, אני אומרת את זה בשיברון לב

פנינה תמנו: הגיל

פנינה תמנו:  אוקיי

יעל טל פואה: בסביבה שהן לא רגילות לפגוש גברים

יעל טל פואה:  יש הרבה מאפיינים נוספים, שייחודיים גם לחרה הדתית

יעל טל פואה:  ובעצם המטרה של ההכשרות, העברנו כ-18 הכשרות לכל הרכזות בשירות לאומי

יעל טל פואה:  הכשרות עומק, אני מדברת על ימים שלמים שאנחנו, אני - - -     

פנינה תמנו: אז בדיון הבא אני אתן לך לפרוס הכל, אני מודה לך

פנינה תמנו:  אנחנו נתחיל עם באמת יותר על הפעולות, בדיון הבא יהיה דגש על מה עושים

פנינה תמנו:  פה זה היה לפתוח יותר את תמונת המצב

פנינה תמנו:  ליאת, יש לך שלושים שניות, אחרי זה לשי יש שלושים שניות

פנינה תמנו:  ואז אני צריכה לסכם

ליאת קליין: אין בעיה

ליאת קליין:  עורכת דין ליאת קליין, מ"קולך" – פורום נשים דתיות

ליאת קליין:  ממש בכמה מילים

ליאת קליין:  קודם כל, אנחנו נחשפים פה, תודה על הדיון, נחשפים לנתונים קשים

ליאת קליין:  163 מקרים בשנה זה לא מעט

ליאת קליין:  בשפה של מי שמבין את התופעה הזאת, זה הרבה מאוד מקרים שמעיד על תופעה מאוד גדולה

ליאת קליין:  זה מעיד גם על זה שעושים עבודה בלאתר ולדווח, שזה דבר יפה

פנינה תמנו: נכון

ליאת קליין: אני כן רוצה להגיד - - -     

פנינה תמנו: לפחות הם, אם לא הנציבות

ליאת קליין: אני רוצה להגיד שדובר פה לא מעט, ובצדק, על מאפיינים המיוחדים של שירות לאומי ביחס לצבא, ובכלל נערות צעירות שמגיעות למסגרות מאוד מגוונות

ליאת קליין:  על זה אני רגע רוצה לשאול

ליאת קליין:  לא רגע איך מטפלים ולא על הכשרות

ליאת קליין:  מה עושים בשלב מניעה, לא בשלב של הסברה

ליאת קליין:  לאן שולחים את הבנות

ליאת קליין:  כמה עושים בירור לאיזה גוף שולחים את הנבות

פנינה תמנו: נכון, אבל זה מה שהציפה השרה ביושר

ליאת קליין: לא, אני רוצה לומר באמת - - -     

פנינה תמנו: תודה

פנינה תמנו:  שי

ליאת קליין: טוב, אני, יש לי מה לומר

שי שמאי גליק:  אני אגיד גם

פנינה תמנו: אבל יש את הדיון הבא, אני אתן לכם יותר זמן לארגונים, אני מבטיחה

שי שמאי גליק: אני אגיד גם בשלושים שניות

שי שמאי גליק:  אנחנו מדברים על בנות שחוות איזושהי הטרדה והן באות ומסתכלות בנוהל

שי שמאי גליק:  בנוהל לא כתוב בשום מקום שהן יכולות לבקש לעבור מקום

שי שמאי גליק:  חשוב

פנינה תמנו: ממש

ליאת קליין: נכון, נכון

שי שמאי גליק: וזה דחוף, שכתוב, שיהיה בנוהל – בת שחווה הטרדה - - -     

ליאת קליין: זה היה משפט ההמשך שלי

שי שמאי גליק: באותו רגע היא יכולה לפנות לרכזת שלה ולהגיד לה "תקשיבי, חוויתי הטרדה, אני מחר לא חוזרת למקום", שזה יהיה בנוהל

שי שמאי גליק:  אמנם היא יכולה, הכל, אבל - - -     

פנינה תמנו: או או, אבל אני לא רוצים שיהיה מצב שהפוגע נשאר והיא בורחת

שי שמאי גליק: לא, לא, ברור שלא

פנינה תמנו: אז אנחנו צריכים כלים משולבים

שי שמאי גליק: אבל שיהיה לה, רגע, ושיהיה לה כתוב בנוהל

פנינה תמנו: בסדר

שי שמאי גליק: הרגע את יכולה לעבור

פנינה תמנו: אז אנחנו גם נקבל את הנוהל ואנחנו נפענח אותו לעומקו

פנינה תמנו:  אני רוצה להביא לך לסכם את הדברים

פנינה תמנו:  לא נשאר לנו הרבה זמן, אבל בבקשה כבוד השרה, ואני רוצה להודות לך שאת כאן, ושאת נכנסת לעובי הקורה

פנינה תמנו:  זה לא מובן מאליו

פנינה תמנו:  אני יודעת שחודשים היא על הסיפור הזה, ואני חושבת שהתחלנו פה משהו, כי הם התחילו ואנחנו מתפרצים לדלת פתוחה, לא ניקח קרדיט של אף אחד, אבל אנחנו רוצים להיות על הדבר הזה

פנינה תמנו:  תודה השרה

אורית סטרוק: אז אני באמת, הדבר המרכזי שאני רוצה לומר זה באמת תודה על היכולת לשתף גם בכנסת, למרות שעשו פה עבודה מצוינת גם ברשות וגם בשיתוף הפעולה הנפלא בין איגוד מרכזי הסיוע לבין הרשות, באמת שיתוף פעולה פנטסטי שעוד ימשיך

אורית סטרוק:  אבל עדיין אני באמת חשובת שחובתנו כמדינה, כפי שאת, גבירתי יושבת הראש, הצגת את זה

אורית סטרוק:  חובתנו כמדינה וגם ככנסת, לשים את מלוא תשומת הלב על המתנדבים שלנו, על המתנדבות שלנו, שנותנים את הכל למען המדינה, וצריכים לקבל בחזרה הכל

אורית סטרוק:  הכל

פנינה תמנו: תודה

אורית סטרוק: ואנחנו נמקסם את זה בעזרתכם, בעזרת השם, ובאמת נייצר למתנדבים ולמתנדבות שלנו סביבה מוגנת שבה הם יכולים לתת משלהם למען המדינה בלי להיפגע

פנינה תמנו: תודה

פנינה תמנו:  כבוד השרה, חברי הכנסת, אני לא אצא מפה עם סיכומים, אני רק אומר, אנחנו נעשה את הדיון ממש ממש בהקדם

פנינה תמנו:  נבקש מכם, גם כפי שביקש כאן חבר הכנסת סגלוביץ', תמונה הרבה יותר רחבה

פנינה תמנו:  גם של הנציבות, כמה בנות שירות לאומי התלוננו

פנינה תמנו:  כל היוהל"ניות, ואני רוצה את כל שמונה היוהל"ניות, כולל היוהל"נית הראשית, כולכן תבואו עם תמונת מצב לפעם הבאה, שהיא מלאה, כדי שנפתח בזה ומהר נעבור לדרכי הטיפול

פנינה תמנו:  תודה כבוד השרה, תודה לך המנכ"ל, כל טוב

אורית סטרוק: יישר כוח

פנינה תמנו: הישיבה הסתיימה